title: Stede Bonnet

text: Charles Johnson keksi kuuluisan tarinan siitä, että Bonnet ajautui merirosvouteen vaimonsa Maryn nalkutuksen takia: Johnson viittaa tähän kirjassaan "A General History of the Pyrates."


title: Stede Bonnet

text: Tiedot Bonnetin sotilasurasta ovat epäselviä, mutta hänellä oli majurin arvo Barbadoksen armeijassa. Tämä johtui todennäköisesti hänen maaomistuksestaan, sillä orjakapinoiden taltuttaminen oli tärkeä armeijan tehtävä. Bonnetin asepalvelus tapahtui samaan aikaan Espanjan perimyssodan kanssa, mutta ei ole tiedossa että hän olisi osallistunut siihen.


title: Stede Bonnet

text: Kesällä 1717 Stede Bonnet päätti ryhtyä merirosvoksi, vaikka ei tiennytkään yhtään mitään merimieselämästä. Hän osti 60-tonnisen sluupin, antoi sille nimen "Revenge" ja laitatti siihen kymmenen tykkiä. Hän palkkasi 70 merimiestä, mikä oli epätavallista, sillä useimmat merirosvot kaappasivat laivansa kapinan tai valtauksen kautta, tai muuttivat kaapparilaivan merirosvolaivaksi. Vielä epätavallisempaa oli, että Bonnet maksoi miehistölleen palkkaa, eikä kuten tavallista antanut miehistölleen vain osuutta ryöstösaaliista.


title: Stede Bonnet

text: Bonnetin ensimmäinen purjehdus vei hänet Virginian rannikolle, missä hän kaappasi neljä alusta, polttaen niistä yhden estääkseen uutisen hänen rikollisesta elämästään kiirimästä kotisaarelleen. Hän purjehti sitten New Yorkiin kaapaten kaksi laivaa ja ryöstäen kauppoja Gardiners Islandilla. Elokuuhun 1717 mennessä Bonnet oli palannut Carolinaan, missä hän hyökkäsi kahden laivan kimppuun tyhjentäen ne ja polttaen toisen barbadoslaisen laivan.


title: Stede Bonnet

text: Syyskuussa 1717 Bonnet otti kurssikseen Nassaun, joka tuolloin oli pahamaineinen merirosvojen piilopaikka New Providencen saarella Bahamalla. Matkalla hän tapasi espanjalaisen sota-aluksen, jolta pääsi pakenemaan. Bonnet haavoittui vakavasti eikä ollut kokonaan parantunut vielä seuraavana vuonna. Nassauhun päästyään hän otti uutta miehistöä kuolleiden tilalle ja varusti "Revengen" uudelleen kasvattaen sluupin aseistusta 12 tykkiin.


title: Stede Bonnet

text: Nassaussa Bonnet tapasi ensi kertaa Edward ”Mustaparta” Teachin, jolla oli suuri vaikutus Bonnetin loppuelämään. Haavoittumisensa takia Bonnet antoi "Revengen" väliaikaisen päällikkyyden Mustaparralle ollen itse laivalla kokeneemman merirosvokapteenin ”vieraana”. Mustaparta ja Bonnet nostivat ankkurin ja purjehtivat pohjoiseen Delawarenlahdelle, missä he ryöstivät kaksitoista kauppiasta. Kapteeni Codd, jonka kauppa-alus vallattiin 12. lokakuuta, kuvasi Bonnetin kävelemässä kannella yöpaidassaan, ilman käskyvaltaa ja yhä huonovointisena haavoistaan.


title: Stede Bonnet

text: Mustaparta ja Bonnet palasivat Karibialle marraskuussa 1717 ja jatkoivat menestyksekästä rosvoiluaan. Joulukuun 19. päivän jälkeen Bonnet ja Mustaparta erosivat. Bonnet purjehti sen jälkeen läntiselle Karibialle. Maaliskuussa 1718 hän kohtasi 400-tonnisen kauppalaivan "Protestant Caesarin", mutta laiva pakeni ja sai turhautuneen miehistön levottomaksi. Kun Bonnet kohtasi Mustaparran pian tämän jälkeen, Bonnetin miehistö hylkäsi hänet ja liittyi Mustapartaan, ja Bonnet huomasi taas olevansa vapautettu komennosta ja olevansa vieraana Mustaparran uudella aluksella, "Queen Anne’s Revengellä". Mustaparta antoi "Revengen" päällikkyyden kätyrilleen nimeltä Richards: Bonnet sai päällikkyyden takaisin kesällä 1718.


title: Stede Bonnet

text: Bonnet seurasi isäntäänsä/kaappariaan Etelä-Carolinaan, missä Mustaparran neljä alusta saartoivat Charlestonin sataman myöhäiskeväällä 1718. Mustaparta ja Bonnet pakenivat sitten pohjoiseen Topsailin salmeen, missä Mustaparran lippulaiva sai pohjakosketuksen ja upposi.


title: Stede Bonnet

text: Jättäen jäljelle jääneet laivat Topsailin salmeen Mustaparta ja Bonnet nousivat maihin ja matkasivat Bathiin, silloiseen Pohjois-Carolinan pääkaupunkiin, missä molemmat hyväksyivät armahduksen kuvernööri Charles Edeniltä. Mustaparta palasi salassa Topsailin salmeen. Bonnet jäi Bathiin saadakseen luvan viedä laivansa Saint Thomasiin (silloinen Tanskan Länsi-Intian siirtomaa nimeltä Sankt Thomas), missä hän suunnitteli ostavansa kaapparikirjan ja rosvoavansa valtion piikkiin espanjalaisia aluksia. Eden antoi Bonnetille tämän luvan.


title: Stede Bonnet

text: Bonnet palasi Topsailin salmeen havaiten, että Mustaparta oli jättänyt suurimman osan miehistöstään rannalle, ryövännyt "Revengen" ja kaksi muuta alusta laivastosta (joissa oli suurin osa tarvikkeista) ja purjehtinut tuntemattomaan sluuppi "Adventurella", jolla oli kaikki ryöstösaalis. Bonnet otti nyt, kesä-heinäkuussa 1718, "Revengen" takaisin komentoonsa. Hyvin harva hänen alkuperäisestä Barbadoksen miehistöstään oli enää mukana, joten Bonnet palkkasi useita Mustaparran Topsailin salmeen hylkäämiä miehiä.


title: Stede Bonnet

text: Bonnet yritti saada Mustaparran kiinni kostaakseen hänelle, mutta ei tavannut häntä enää koskaan.


title: Stede Bonnet

text: Bonnet ei koskaan hylännyt toiveita päästä Saint Thomasiin ja saada kaaparikirjan, mutta kaksi pakottavaa ongelmaa houkutteli häntä takaisin merirosvouden pariin. Ensinnäkin Mustaparta oli varastanut ruuan ja tarvikkeet. Toiseksi Saint Thomas oli keskellä Atlantin hurrikaanikautta, joka loppuisi vasta syksyllä. Paluu merirosvoukseen tosin merkitsisi Bonnetin armahduksen mitätöimistä.


title: Stede Bonnet

text: Toivoen säilyttävänsä armahduksensa Bonnet otti valenimen ”Kapteeni Thomas” ja vahtoi laivansa nimeksi "Royal James". Hän yritti myös esittää kauppiasta niille kahdelle laivalle, jotka hän ryösti. Pian tämän jälkeen Bonnet jätti näyttelemisen sikseen ja palasi paljaaseen rosvoukseen. Heinäkuussa 1718 hän purjehti pohjoiseen Delawarenlahdelle rosvoten mennessään yksitoista alusta ja ottaen useita vankeja, joista osa liittyi hänen miehistöönsä. Bonnet päästi menemään useimmat rosvoamansa laivat, mutta kaksi viimeistä (sluupit "Francis" ja "Fortune") hän liitti laivastoonsa.


title: Stede Bonnet

text: Elokuun 1. päivänä 1718 "Royal James" ja kaksi kaapattua sluuppia purjehtivat etelään Delawarenlahdelta. Tämän matkan aikana Bonnet ja hänen miehistönsä jakoivat saaliinsa keskenään. Tämä on ainoa kerta, kun Bonnetin tiedetään harjoittaneen tätä tärkeää merirosvotapaa, ja on oletettu, että hän tämän jälkeen lakkasi maksamasta miehistölleen säännöllistä palkkaa.


title: Stede Bonnet

text: Kahdentenatoista päivänä Delawarenlahdelta lähdön jälkeen Bonnet saapui Cape Fear -joen suistoalueelle ja ankkuroi lähelle pienen puron suuta, paikkaan joka nykyään tunnetaan nimellä Bonnet’s Creek. "Royal James" oli alkanut vuotaa pahasti ja tarvitsi korjausta ja kallistuspaikan. Pian pieni pursi nousi joelle ja se ryöstettiin. Bonnet hajotutti veneen ja käytti sen osat "Royal Jamesin" korjaamiseen. Työ teetettiin ainakin osittain Bonnetin kaappaamilla vangeilla, joissa oli useita mustia orjia.


title: Stede Bonnet

text: Bonnet pysytteli Cape Fear -joella seuraavat 45 päivää. Bonnetin pursimiehen, Ignatius Pellin, mukaan merirosvojen tarkoitus oli odottaa siellä hurrikaanikauden loppua. Koska "Royal Jamesin" kokoisen aluksen kallistamiseen kuluisi vähintään viikko, tämä on todennäköisesti totta.


title: Stede Bonnet

text: Elokuun loppuun mennessä Charlestoniin olivat kiirineet uutiset, että Bonnetin alukset olivat ankkurissa Cape Fear -joella. Etelä-Carolinan kuvernööri Robert Johnson antoi eversi William Rhetille luvan johtaa tutkimusmatkaa merirosvoja vastaan, vaikka Cape Fear -joki kuuluikin Pohjois-Carolinan lainkäyttöalueeseen. Yhden harharetken jälkeen Rhett saapui Cape Fear -joen suulle 26. syyskuuta kahdella kahdeksan tykin sluupilla ja 130 miehen voimalla.


title: Stede Bonnet

text: Bonnet erehtyi ensin luulemaan Rhettin laivastoa kauppa-aluksiksi ja lähetti kolme venettä kaappaamaan ne. Rhettin epäonneksi hänen lippulaivansa "Henry" oli saanut pohjakosketuksen joen suulla mahdollistaen Bonnetin miesten lähestymisen niin, että he huomasivat laivojen olevan vihamielisiä ja raskaasti aseistettuja: veneet palasivat varoittamaan Bonnetia. Illan suussa nousuvesi irrotti "Henryn" pohjasta.


title: Stede Bonnet

text: 46 merirosvoa oli jakaantuneina kolmeen sluuppiin. Yön aikana Bonnet siirsi heidät kaikki "Royal Jamesiin" ja suunnitteli taistelevansa tiensä merelle mieluummin kuin lähtevänsä navigoimaan Cape Fear -joen kapeita kanavia myöten yön pimeydessä. Bonnet kirjoitti kirjeen kuvernööri Johnsonille uhaten polttaa Charlestonin maan tasalle.


title: Stede Bonnet

text: Aamunkoitteessa 27. syyskuuta 1718 Bonnet lähti kohti Rhettin joukkoja ja kaikki kolme sluuppia avasivat tulen, aloittaen näin Cape Fear -joen taistelun. Kaksi pohjoiscarolinalaista sluuppia irrottautui saartaakseen "Royal Jamesin" väliinsä. Bonnet yritti välttää ansan ohjaamalla "Royal Jamesin" lähelle joen länsirantaa mutta ajautui karille. Rhettin lähenevät sluupit saivat myös pohjakosketuksen, jättäen vain "Henryn" "Royal Jamesin" kantamalle.


title: Stede Bonnet

text: Taistelu oli pattitilanteessa seuraavat viidestä kuuteen tuntia kaikkien osallistujien ollessa liikuntakyvyttömiä. Bonnetin alus oli kansi kallistuneena poispäin hyökkääjistä tarjoten näin suojaa miehille, kun taas "Henryn" kansi oli kääntyneenä merirosvoja kohti jättäen miehet alttiiksi musketin laukauksille, Bonnetin miehistöstä haavoittui tai kuoli 12, kun taas he tappoivat tai haavoittivat 24:ää Rhettin 70 miehestä. Suurin osa Bonnetin miehistä taisteli innokkaasti, haastaen vihollisia tulemaan laivaansa ja taistelemaan kuin miehet. Bonnet itse partioi laivansa kannella pistooli kädessä, uhaten tappaa jokaisen merirosvon joka epäröi taistella: kuitenkin osa Bonnetin vangeiksi ottamista miehistä kieltäytyi ampumasta kohti Rhettin joukkoja.


title: Stede Bonnet

text: Taistelun ratkaisi lopulta nousuvesi, joka nosti Rhettin sluupit irti jättäen "Royal Jamesin" kiinni. Bonnet joutui avuttomana seuraamaan kun vihollisalukset korjasivat vaurionsa ja lähestyivät hänen halvaantunutta alustaan. Laivanvaltaustilanteessa Bonnetin miehillä olisi vastassaan ylivoima kolme yhtä vastaan eli lähes toivoton. Bonnet käski tykkimies George Rossia räjäyttämään "Royal Jamesin" ruutivaraston. Ross ilmeisesti yrittikin tätä, mutta muu miehistö oli toista mieltä ja he nostivat antautumislipun. Rhett pidätti merirosvot ja palasi Charlestoniin lokakuun 3. päivä.


title: Stede Bonnet

text: Charlestonissa Bonnet erotettiin miehistöstään ja pidettiin kolme viikkoa pursimies Pellin ja sailing master David Herriotin kanssa erillään. Lokakuun 24. päivänä Bonnet ja Herriot pakenivat ilmeisesti paikallisen kauppiaan Richard Tookermanin avulla. Kuvernööri Johnson asetti 700 punnan palkkion Bonnetin päästä ja lähetti etsintäpartioita heidän peräänsä.


title: Stede Bonnet

text: Bonnet ja Herriot ottivat yhdessä kahden Tookermanin orjan kanssa haltuunsa veneen ja yrittivät päästä Charlestonin sataman pohjoisrannalle, mutta epäsuotuisat tuulet ja varusteiden puute pakottivat heidät Sullivan’s Islandille. Kuvernööri Johnson lähetti Rhettin johtaman partion saarelle. Bonnet löytyi pitkien etsintöjen jälkeen: laukaustenvaihdossa kuoli Herriot ja molemmat orjat haavoittuivat. Bonnet antautui ja palautettiin Charlestoniin.


title: Stede Bonnet

text: Marraskuun 10. päivänä 1718 Bonnet tuotiin oikeuteen tuomarina toimineen Sir Nicholas Trottin eteen. Trott oli jo tuominnut suurimman osan Bonnetin miehistöstä hirtettäviksi. Bonnetia syytettiin virallisesti kahdesta merirosvoustapauksesta, sluuppien "Francis" ja "Fortune" varastamisesta, joitten molempien alusten päälliköt olivat henkilökohtaisesti paikalla todistamassa Bonnetin vastaan. Ignatius Pell todisti joltesakin vastahakoisesti Bonnetia vastaan. Bonnet ilmoitti olevansa syytön ja hoiti oman puolustuksensa ilman avustajaa, ristikuulusteli todistajia ilman mainittavaa hyötyä ja kutsui luonnetodistajia puolestaan. Trott antoi tuomitsevan yhteenvedon todisteista ja jury antoi tuomistevan päätöksen. Kaksi päivää myöhemmin, annettuaan tuomitulle miehelle raudanlujan saarnan kristillisten velvollisuuksiensa laiminlyömisestä, Trott langetti Bonnetille kuolemantuomion.


title: Stede Bonnet

text: Odottaessaan teloitustaan Bonnet kirjoitti kuvernööri Johnsonille anoen armahdusta ja olisi antanut leikata kätensä ja jalkansa vakuudeksi, ettei enää harjoita merirosvousta. Bonnetin ilmiselvästi horjuva mielenterveys liikutti monet carolinalaiset sääliin, etenkin naisväestön. Mutta kuvernööri ei heltynyt: Bonnet hirtettiin Charlestonin White Pointissa 10. joulukuuta 1718.


title: Kastekäsky

text: Kastekäsky, joka tunnetaan myös nimellä lähetyskäsky, on kristinuskon kastetoimitukseen liittyvä käsky, joka on löydettävissä Raamatusta, Matteuksen evankeliumista, luku 28, jae 19-20.


title: Kastekäsky

text: Vanhan käsikirjoituksen mukaan Jeesus ei antanut kastekäskyä, vaan Hän antoi omille opetuslapsilleen lähetyskäskyn.


title: Kastekäsky

text: Luterilainen kirkko suosittelee lapsen kastamista kuukauden kuluessa syntymästä.


title: Kastekäsky

text: Raamattua ei tule tulkita vain yksittäisten jakeiden perusteella. On huomioitava koko Raamatun ilmoitus kokonaisuudessaan. Myös vanhat käännökset sekä muut kasteasiaa käsittelevät kohdat selventävät asiaa. Raamatussa käsitellään kasteasiaa useassa kohdassa; myös sitä, että pelastukseen tarvitaan muutakin kuin vesikaste.


title: Scutum (kilpi)

text: Scutum on latinankielinen nimi kilvelle, vaikka se nykyään yhdistetään Rooman legioonalaisten kantamaan puolisoikeaan vakiokilpeen. Tasavallan aikaan kilpi oli muodoltaan soikea, mutta aikaisin keisarikaudella se kehittyi enemmänkin suorakulmaiseksi.


title: Scutum (kilpi)

text: Kaarevat kilvet valmistettiin usein limittäin asetetuista vanerilevyistä. Rakenteensa ansiosta kilpi oli vahva mutta silti tarpeeksi keveä, jotta sitä pystyttäisiin kantamaan pitkiä matkoja.


title: Scutum (kilpi)

text:
Parhaiten säilynyt, Syyriasta peräisin oleva kilpi on 5-6 cm paksu, 106 cm korkea ja 66 cm leveä, sen leveyden ollessa pintaa pitkin 86 cm kaarevuuden takia. Kilven kaarevan ulkopinnan takia siihen tulleet iskut ja nuolet "liukuivat" osittain pois, koska reunat viettivät poispäin hyökkääjästä. Täten scutum saattoi selvitä raskaistakin iskuista, koska kaikki iskun voima ei välittynyt kilpeen ja sen kantajaan. Raskaasta raudasta tai pronssista tehtyä kupuraa keskellä kilpeä (”umboa”) käytettiin sellaisenaan hyökkäävästi, sillä se on itsessään kyllin raskas ja kestävä tainnuttamaan vihollinen tai tönäisemään tätä, helpottaen legioonalaista iskemään miekallaan gladiuksella.
Sotilaat etenivät joskus scutumin suojissa aivan kiinni vihollisiin, estäen normaalipituisten miekkojen käytön. Tällöin legioonalaiset nostivat hieman kilpeä iskeäkseen lyhyellä miekalla vastustajaa. Scutumin reunat olivat pronssisia lujittaakseen kilpeä, ja reunojakin voitiin käyttää hyökkäävästi.


title: Scutum (kilpi)

text: Nimi "scutum" on kantasanana romaanisten kielten "kilpeä" tai "vaakunaa" tarkoittaville sanoille, kuten italian "scudo", ranskan "ecu", espanjan ja portugalin "escudo", katalaanin "escut" jne.


title: Metyylielohopea

text: Metyylielohopea on elohopeametallin orgaaninen, ihmiselle vaarallinen muoto. Sen molekyylikaava on CHHg.


title: Metyylielohopea

text: Luonnonvesistöihin joutunut elohopea muuttuu muun muassa bakteeritoiminnan seurauksena metyylielohopeaksi. Metyylielohopea ei liukene veteen, mutta rikastuu ravintoketjussa. Päinvastoin kuin dioksiinit ja PCB-yhdisteet, se ei kerry eliöiden rasvaan vaan valkuaisaineisiin. Erityisesti petokalat, sekä kaloja syövät eläimet kuten ihminen, altistuvat suurimmille pitoisuuksille. Suomen kaloista suurimmat pitoisuudet on isossa hauessa, mutta myös muissa petokaloissa kuten isossa kuhassa ja mateessa voi olla suuria pitoisuuksia. Eräissä tonnikalalajeissa pitoisuudet ovat myös suuria.


title: Metyylielohopea

text: Ihminen saa kehoonsa elohopeaa ravinnosta ja Suomessa suurin lähde on kalan syönti. Elimistöön joutunut metyylielohopea pääsee rasvaliukoisena aineena helposti hermostoon. Elohopeamyrkytyksen oireisiin kuuluvat tunto- ja näköhäiriöt, ataksia, käsien ja jalkojen puutuminen, lihasheikkous, supistunut näkökenttä, kuulovaurio ja puhehäiriö. Vaikeissa tapauksissa myrkytysoireet jäävät pysyviksi ja äärimmäisissä altistuksissa, kuten Minamatan syndroomassa oireisiin lukeutuvat psykiatriset oireet, halvaus, kooma ja kuolema, jotka seuraavat viikoissa ensimmäisten oireiden esiinnyttyä.


title: Metyylielohopea

text: Kaikkein herkimmin vaikutukset kohdistuvat kehittyvään sikiöön. Tulokset normaalista ravinnosta saatavan metyylielohopean vaikutuksista ovat toistaiseksi ristiriitaisia, koska kahdessa erittäin paljon kalaa käyttävässä väestössä on saatu erilainen tulos, Färsaarilla on nähty lievän hermoston kehityksen hidastumisen liittyvän suureen metyylielohopeapitoisuuteen mutta Seychelleillä ei. Suomessa on kuitenkin suositeltu, ettei raskaana olevien tulisi käyttää haukea lainkaan.


title: Metyylielohopea

text: Metyylielohopean on havaittu aiheuttavan iibislinnuilla "homoseksuaalista" käytöstä, jossa uroslinnut asettuvat yhteen toistensa kanssa.


title: Beyond Abilities

text: Beyond Abilities on suomalaisen metalliyhtyeen Warmenin toinen studioalbumi, joka julkaistiin vuonna 2001. Albumi levytettiin Sonic Pump- ja Warmen-studioilla, joista jälkimmäinen on sittemmin nimetty Beyond Abilities -studioksi. Levyn tuottajana toimi yhtyeen kosketinsoittaja ja perustaja Janne Wirman.


title: Beyond Abilities

text: Albumin viidessä kappaleessa kuullaan vierailevia solisteja, muut kappaleet ovat instrumentaalisia. Kimberly Gossin laulama ”Alone” on cover-versio yhdysvaltalaisen Heart-yhtyeen kappaleesta. Kappale julkaistiin myös singlenä, joka sijoittui Suomen singlelistalla parhaimmillaan 15:nneksi. Singlen B-puolena oli alun perin Warmenin debyyttialbumin "Unknown Soldierin" Japanin-painoksella julkaistu kappale ”Dead Reflection”. Albumin ja sen nimikappaleen sekä kappaleen ”Salieri Strikes Back” nimet ovat viittauksia elokuvaan "Amadeus". Albumilla on myös lyhyitä lainauksia elokuvasta.


title: Bruno Jorma

text: Bruno August Jorma, vuoteen 1908 Jäderholm (14. maaliskuuta 1882 Rautalampi – 15. helmikuuta 1956 Helsinki) oli suomalainen oopperalaulaja ja näyttelijä.


title: Bruno Jorma

text: Bruno Jorman vanhemmat olivat apteekkari August Jäderholm ja Alma Wilhelmina Ullner ja poliso vuodesta 1910 Hilja Jorma. Jorma kävi viisi luokkaa lyseota ja opiskeli Kansallisteatterin teatterikoulun 1906–1908, samoin kuin laulua Sternin konservatoriossa Berliinissä 1909–1910. Ensikonsertin Jorma piti Viipurissa vuonna 1917. Jorma toimi näyttelijänä useissa eri teattereissa ja baritonina eritoten Suomalaisessa Oopperassa 1919–1946. Hän esiintyi lähes sadassa puhe- ja lauluroolissa, enimmäkseen sivurooleissa ja luonneosissa. Hän oli myös Lallukan taiteilijakodin isännöitsijänä vuodesta 1933 lähtien.


title: Bruno Jorma

text: Jormalle myönnettiin Pro Finlandia -mitali 1948.


title: Autolykos

text: Autolykos ( 'yksinäinen susi') oli kreikkalaisessa mytologiassa Hermeen ja Khionen poika.


title: Autolykos

text: Autolykos oli erityisen tunnettu taitavana varkaana — tuon syntymälahjan hän oli saanut isältään, varkaiden jumalalta. Hän osasi kääntää asiat päälaelleen — puhua "valkean mustaksi ja mustan valkeaksi".


title: Autolykos

text: Vaikka Autolykos oli oveluuden perikuva, Sisyfoksen onnistui kerran voittaa hänet viekkaudessa. Autolykos oli jo pitkään varastanut tämän karjaa jäämättä koskaan kiinni. Sisyfos alkoi kuitenkin epäillä tätä, koska hänen oman karjansa vähetessä Autolykoksen lauman koko puolestaan kasvoi. Niinpä Sisyfos merkitsi eläintensä sorkat, ja kun eläimiä oli varastettu, hän saapui paikalle, tunnisti nautansa ja vei ne takaisin. Samalla matkalla hän vietteli mukaansa Autolykoksen tyttären Atikleian ja antoi tämän myöhemmin puolisoksi Laerteelle. Heille syntyi Odysseus.


title: Autolykos

text: Autolykoksella oli useita poikia, jotka olivat taitavia varkaita, sekä tytär Polymede.


title: Emil Mantila

text: Emil Aleksanteri Mantila (6. joulukuuta 1884 Helsinki – 9. kesäkuuta 1963 Helsinki) oli suomalainen oopperalaulaja.


title: Emil Mantila

text: Emila Mantilan vanhemmat olivat uuniseppämestari Aleksanteri Mantila ja Maria Sofia Åberg. Lyseon käytyään Mantila opiskeli Helsingin musiikkiopistossa ja Kansallisteatterin teatterikoulussa. Lauluopintoja hän harjoitti Italiassa 1912–1913 ja teki opintomatkan Keski-Eurooppaan 1920-luvulla. Mantila toimi "Kauppalehden" palveluksessa 1916–1918. Kotimaassa hän esiintyi oopperanäytännöissä vuodesta 1913, kiinnityksen Suomalaiseen oopperaan hän sai vuonna 1919, joka kesti aina vuoteen 1948 asti. Mantila oli oopperan hallituksen jäsen 1931–1937.


title: Emil Mantila

text: Mantilalle myönnettiin Pro Finlandia -mitali 1948.


title: Carl Bosch

text: Carl Bosch (27. elokuuta 1874 Köln – 26. huhtikuuta 1940 Heidelberg) oli saksalainen kemisti ja insinööri. Hän sai Nobelin kemianpalkinnon vuonna 1931 yhdessä Friedrich Bergiuksen kanssa korkean paineen kemian menetelmien kehittämisestä. Carl Bosch oli merkittävä yritysjohtaja saksalaisen maailman suurimman kemianteollisuuden yrityksen IG Farbenin toimitusjohtaja ja myöhemmin hallituksen puheenjohtaja sekä Ford Motor Companyn Saksan-yrityksen hallituksen puheenjohtaja. Lisäksi Bosch oli IG Farbenin kokonaan omistaman Yhdysvaltain-tytäryhtiön hallituksen jäsen.


title: Carl Bosch

text: Bosch opiskeli Berliinin teknillisessä yliopistossa ja myöhemmin Leipzigin yliopistossa. Vuonna 1899 hän aloitti työt BASFin palveluksessa. Vuodesta 1908 vuoteen 1913 Bosch kehitti Haber–Bosch-menetelmää yhdessä Fritz Haberin kanssa. Ensimmäisen maailmansodan aikana Bosch työskenteli petrolin ja metanolin korkeassa paineessa tapahtuvan synteesin parissa. Bosch oli yksi IG Farbenin perustajista ja toimi sen hallituksen puheenjohtajana vuodesta 1935 alkaen. Hän oli myös amatööriastronomi. Bosch sai Frankfurtin kaupungin Goethe-palkinnon vuonna 1939.


title: Carl Bosch

text: Carl Boschista tuli IG Farbenin toimitusjohtaja vuonna 1926. Carl Boschista tuli Ford Motor Companyn Saksan-yrityksen hallituksen puheenjohtaja, kun yritys liitettiin osaksi IG Farbenia vuonna 1928. Vuonna 1933 pian Hitlerin valtaannousun jälkeen Bosch solmi IG Farbenin toimitusjohtajana Hermann Göringin johtamien Saksan ilmavoimien kanssa sopimuksen korkeaoktaanisen lentopolttonesteen valmistamisesta. Tämä polttoainesopimus mahdollisti Saksan ilmavoimien pommitukset myöhemmin.


title: Carl Bosch

text: Carl Bosch kuoli ennen toisen maailmansodan päättymistä natsi-Saksan tappioon. IG Farbenin johtajia syytettiin ja tuomittiin Nürnbergin sotasyyllisyysoikeudenkäynnissä, oikeusjutussa nimeltään "The United States of America vs. Carl Krauch, et al."


title: Daniel Erlandsson

text: Daniel John Erlandsson (s. 22. toukokuuta 1976 Malmö, Ruotsi) on ruotsalainen rumpali, joka soittaa melodista death metallia soittavassa Arch Enemy -yhtyeessä.


title: Daniel Erlandsson

text: Aikaisemmin Daniel on soittanut muissakin yhtyeissä kuten In Flames (albumi Subterranean), Eucharist, Liers in Wait, Diabolique, Armageddon ja The End. Danielin isoveli Adrian Erlandsson soittaa At The Gatesissa ja on entinen Cradle of Filthin rumpali. Molemmat syntyivät ja varttuivat yhdessä Ruotsissa ja aloittivat rumpujen soiton aikaisessa iässä. Danielin kommentti Arch Enemyn kotisivuilta: "Meillä oli tapana jammailla vanhempiemme kellarissa, ensin Adrian, ja sitten vähän myöhemmin minä. Ilman häntä en varmaan edes soittaisi nykyään."


title: Daniel Erlandsson

text: Daniel on maininnut esikuvikseen mm. Bill Cobhamin, Mikael Lahden, Clive Burrin, Vinny Appicen, Dave Lombardon ja Scott Travisin.


title: Bertha Lindberg

text: Bertha Karolina Lindberg (10. marraskuuta 1882 Viipuri – 31. tammikuuta 1970) oli suomalainen näyttelijä, teatteripedagogi ja -ohjaaja.


title: Bertha Lindberg

text: Hän oli alkuun näyttelijänä paroni Alexander Uexküll-Gyllenbandin Ida Aalberg -teatterissa ja Elli Tompurin Vapaalla näyttämöllä.] Myöhemmin hänestä tuli tunnustettu teatteripedagogi ja hän toimi Suomen teatterikoulussa plastiikan opettajana. Lindberg esiintyi Nyrki Tapiovaaran ohjaamassa elokuvassa "Varastettu kuolema" (1938).


title: Bertha Lindberg

text: Lindbergille myönnettiin Pro Finlandia -mitali 1947.


title: Catwoman

text: Catwoman on vuonna 2004 ensi-iltansa saanut supersankarielokuva, joka perustuu samannimiseen sarjakuvaan. Elokuvan ohjasi Pitof ja pääosissa ovat Halle Berry sekä Benjamin Bratt. Elokuva sai neljä Razzie-palkintoa.


title: Catwoman

text: Elokuva kertoo Patience Phillipsistä, joka työskentelee suuressa kosmetiikkayrityksessä. Eräänä päivänä Patience saa tietää yrityksen sisällä tapahtuvista salaisuuksista ja hänet tapetaan sen seurauksena. Mutta Patience herää henkiin ja pian huomaa omaavansa kissan aisteja ja eleitä.


title: Piispanvala

text: Piispanvala on kristillisten kirkkojen käyttämä osa piispan virkaan vihkimisen kaavaa.


title: Piispanvala

text:
Kaava on hyvin samankaltainen kaikissa kristillisissä kirkoissa; piispaehdokas esitellään jumalanpalveluksen yhteydessä, minkä jälkeen hän lausuu uskontunnustuksensa, johon kuuluu myös laajennettu piispallinen osuus ja lukee piispanvalansa, jossa sitoutuu tottelemaan kyselemättä niin kirkollista kuin maallistakin esivaltaa. Ortodoksiseen piispanvalaan kuuluu myös anateema:
Tämän jälkeen toimitetaan virkaan asettaminen ja lopulta varsinainen piispaksi vihkiminen. Ortodoksisessa, roomalaiskatolisessa ja anglikaanisessa kirkossa nämä toimitetaan kahdessa vaiheessa: toimitus alkaa yleensä juhlapyhän aattona iltajumalanpalveluksen lopuksi, jolloin vihittävä esitellään seurakunnalle. Nyt vanhin läsnä oleva piispa lausuu virkaan asettamissanat, minkä jälkeen vihittävä pitää erillisen saarnan, jossa käsittelee kehityskulkua joka on tuonut hänet tähän paikkaan. Saarnan jälkeen vanhin piispoista siunaa vihittävän pyhällä vedellä vihmoen.


title: Piispanvala

text: Varsinainen piispaksi vihkiminen toimitetaan seuraavana aamuna liturgian yhteydessä. Se alkaa kaksiosaisella uskontunnustuksella: yleisen uskontunnustuksen jälkeen vihittävä lausuu laajennetun piispallisen uskontunnustuksen ja piispanvalansa. Kätten päällepaneminen toimitetaan Pyhän Kolminaisuuden virren jälkeen. Palveluksen lopuksi uusi piispa saa sauvansa opetuspuheen kera.


title: Piispanvala

text:
Roomalaiskatolisessa kirkossa vihkiminen poikkeaa sikäli että varsinaisen vihkitoimituksen ajan vihittävä on vatsallaan erityisellä tarkoitukseen tehdyllä matolla alttarin edessä kuvaamassa sitä kuinka nöyrästi hän asettaa itsensä kirkon ja Pyhän Kolminaisuuden palvelijaksi, kun ortodoksinen piispakandidaatti on polvillaan alttaripöydän edessä otsa pöytään kiinni painettuna.
Piispanvalastaan johtuen Suomen ortodoksisen kirkon viimeinen venäläinen arkkipiispa Serafim joutui niin hankalaan tilanteeseen kuin joutui ja lopulta lakkautuspalkalle.


title: Piispanvala

text: Ylempään piispanvirkaan asetettaessa luetaan vain uskontunnustus, piispanvalan vahvistus sekä toimitetaan varsinainen virkaan asettaminen, johon viimeisenä osana kuuluu virallisten tunnusten luovuttaminen.


title: Piispanvala

text: Tärkeä näkökohta tässä toimituksessa - kuten kaikissa kirkollisissa - on se, että vihittävä lukee kaiken käsikirjasta. Tämä siksi, että toimituskaavojen ulkoa opetteleminen katsotaan papiston jäsenelle sopimattomaksi ylpeilyksi, ja nöyryyden näytteenä kaikki luetaan kirjasta. Siksi diakoniksi ja papiksi vihkimisen lopuksi piispa ojentaa vihitylle avoimen papin käsikirjan.


title: Niklas Herlin

text: Niklas Kustaa Harald Herlin (18. marraskuuta 1963 Kirkkonummi – 10. lokakuuta 2017 Nizza) oli suomalainen suuromistaja, kirjankustantaja, toimittaja ja tietokirjailija. Herlinillä oli oma kustannusyhtiö Nikotiimi, ja hän toimi perustamansa kirjankustantamon Teoksen hallituksen puheenjohtajana. Hän oli yksi hissejä valmistavan Kone Oyj:n suurimmista omistajista, kunnes yhtiö jaettiin Herlinien perintöriidan jälkeen kahtia ja Niklas Herlin keskitti sijoitusyhtiönsä Mariatorp Oy:n kautta osakevarallisuutensa Cargotec Oyj:hin.


title: Niklas Herlin

text: Herlin oli yksi Koneen hallituksen pitkäaikaisen puheenjohtajan Pekka Herlinin viidestä lapsesta. Hänen sisaruksiaan ovat mm. Antti Herlin ja Ilkka Herlin. Akateemikko Kustaa Vilkuna oli Herlinin äidinisä.


title: Niklas Herlin

text: "Forbes"-lehden mukaan Herlinin varallisuus oli lokakuussa 2017 arvoltaan 1,68 miljardia dollaria, ja hän oli tuona vuonna maailman 1468. rikkain henkilö.


title: Niklas Herlin

text: Herlin kirjoitti ylioppilaaksi vuonna 1982 ja suoritti Bentley Collegessa Walthamissa Yhdysvalloissa Bachelor of Science -tutkinnon vuonna 1986. Herlin työskenteli toimittajana ja uutispäällikkönä "Kauppalehdessä" vuosina 1987–1996 sekä toimittajana "Suomen Kuvalehdessä" ja "Ilta-Sanomissa" vuosina 1997–2001. Vuodesta 2001 hän toimi vapaana toimittajana ja tietokirjailijana. Ennen journalistin uraa Herlin työskenteli yritystutkijana Teollistamisrahasto Oy:ssä vuosina 1986–1987.


title: Niklas Herlin

text: Herlin osti vuonna 2007 oikeudet "Uusi Suomi" -lehden nimeen. Uutta "Uusi Suomi" -nimistä verkkolehteä alettiin julkaista internetissä syksyllä 2007. "Uuden Suomen" hallituksen puheenjohtajana ja pääomistajana hän toimi vuosina 2007–2016. Herlin oli myös vuonna 2003 toimintansa aloittaneen kirjankustantamo Teoksen perustaja, hallituksen puheenjohtaja ja keskeinen omistaja. Niklas Herlin valittiin Alma Median hallitukseen maaliskuussa 2013, ja kesäkuussa 2012 hän osti sen osakkeista 10,07 prosenttia Mariatorp Oy:n kautta.


title: Niklas Herlin

text: Herlin oli eronnut, ja häneltä jäi kaksi lasta, poika ja tytär, joista vuonna 1986 syntyneellä tyttärellä on Downin oireyhtymä. Herlinistä tuli kehitysvammatyön merkittävä tukija, ja hänet palkittiin helsinkiläisen Kehitysvammatuki 57:n mitalilla numero 37 vuonna 2001.


title: Niklas Herlin

text: Herlinin molemmat polvet murtuivat, ja ne leikattiin hänen jouduttuaan ensin kahden romanialaisen pahoinpitelemäksi Helsingissä ja myöhemmin hänen kaaduttuaan Nizzassa.


title: Niklas Herlin

text: Niklas Herlin kuoli 10. lokakuuta 2017 äkilliseen sairauskohtaukseen kotonaan Nizzassa Ranskassa.


title: Yngve Ingman

text: Carl Gustaf Yngve Ingman (4. maaliskuuta 1895 – 19. heinäkuuta 1971) oli suomalainen teatterikapellimestari ja pianisti, Oskar Merikannon ja Erkki Melartinin oppilas. Ingman toimi Koiton Näyttämön (1918–1933) ja Helsingin Kansanteatterin kapellimestarina (1935–) sekä pianonsoitonopettajana Helsingin kirkkomusiikkiopistossa ja Sibelius-Akatemiassa sekä vuodesta 1924 myös Malmin hautausmaan siunauskappelin urkurina. Ingmanille myönnettiin Pro Finlandia -mitali vuonna 1947.


title: Yngve Ingman

text: Ingman sävelsi näytelmämusiikkia sekä operetit "Loulou" ja "Kolme kosijaa".


title: Älä nuolase...

text: Älä nuolase... on Aarne Tarkaksen ohjaama suomalainen komediaelokuva. Sen tuotti Suomen Filmiteollisuus Oy, ja se sai ensi-iltansa 9. helmikuuta 1962.


title: Älä nuolase...

text: Elokuvassa huoltoasemalla työskentelevät duunarit Jaska (Leo Jokela) ja Timo (Tommi Rinne) voittavat veikkauksesta pienen summan rahaa, jonka avulla he päättävät päästä rikkaisiin naimisiin. He sijoittavat rahat vaatteisiin, autoon ja huvilaan ja tekeytyvät teksasilaisiksi öljymiljonääreiksi päästäkseen seurapiireihin. Suunnitelma mutkistuu, kun oikea amerikkalainen Bill Patton (Helge Herala) uhkaa paljastaa koko juonen.


title: Älä nuolase...

text: Aikalaiskriitikot suhtautuivat elokuvaan nuivasti, mutta yleisömenestykseltään se oli kuitenkin ensi-iltavuotensa parhaita. Myöhemmässä kriitiikissä todetaan, että elokuva on vapautunut veijarikomedia.


title: Kemialliset Ystävät

text: Kemialliset Ystävät on tamperelainen Jan Anderzénin ympärille keskittyvä kokeellista ja psykedeellistä folkia soittava yhtye.


title: Kemialliset Ystävät

text: Kemiallisiin Ystäviin kuuluu jäseniä monista toisiinsa liittyvistä yhtyeistä, kuten Tomutonttu, Avarus, Islaja, Hertta Lussu Ässä, Lau Nau ja Es. Yhtyeen levy-yhtiö on Fonal Records.


title: Mercedes-Benz CLS-sarja

text: Mercedes-Benz CLS (W219 ja W218) on neliovinen viistoperäinen sedan. Ensimmäinen sukupolvi esiteltiin Geneven autonäyttelyssä keväällä 2004.


title: Mercedes-Benz CLS-sarja

text: Auton kilpailijoita ovat muun muassa Audi A7 Sportback ja BMW 6-sarjan Gran Coupé. Auto perustuu Mercedes-Benz W211 -malliin ja se tuli myyntiin vuonna 2004. Valmistus tapahtuu Saksan Sindelfingenissä sijaitsevalla tehtaalla. Kooltaan auto sijoittuu Mercedeksen mallistossa Mercedes-Benz E:n ja Mercedes-Benz S:n väliin.


title: Mercedes-Benz CLS-sarja

text: Vuonna 2007 CLS 55 AMG -malli korvattiin uudella, suuremmalla moottorilla varustetulla CLS 63 AMG -mallilla. Autosta esiteltiin facelift-versio vuonna 2008.


title: Mercedes-Benz CLS-sarja

text: Vuonna 2011 esiteltiin CLS-mallisarjan toinen sukupolvi (Mallitunnus W218). Se oli ensimmäinen Mercedes-Benz malli, jossa oli LED-tekniikalla toteutetut ajovalot.


title: Mercedes-Benz CLS-sarja

text: Ensimmäisen sukupolven CLS, eli W219 perustui 152 millimetriä pidempään viidennen sukupolven E-sarjaan. Auton ulkomuodot on otettu lähes kokonaan "Vision CLS"-konseptiautosta vuodelta 2003.


title: Mercedes-Benz CLS-sarja

text: Auton tuotantoversio, CLS 500 näki päivänvalon vuoden 2004 New Yorkin ja Bolognan autonäyttelyillä. Malli ehti tulla myyntiin Eurooppaan jo vuoden 2004 puolella. Yhdysvaltoihin malli tuli tammikuussa 2005.


title: Mercedes-Benz CLS-sarja

text: Auton suunnitteli Michael Fink.


title: Mercedes-Benz CLS-sarja

text: Vaihteisto on seitsemänvaihteinen automaattivaihteisto 350- ja 500-malleissa. 55AMG-mallissa on viisivaihteinen vaihteisto, jota voidaan käyttää sekä automaattisena että manuaalisena. CLS-sarjaan on saatavana joihinkin malleihin myös älykäs 4Matic-neliveto


title: Mercedes-Benz CLS-sarja

text:
Huippunopeuksissa ei ole mallien välillä suuria eroja johtuen siitä, että autojen nopeus on rajoitettu elektronisesti 250 kilometriin tunnissa.
Mercedes-Benz esitteli ajatuksiaan seuraavasta CLS-sarjasta vuoden 2010 Beijing Motor Showssa CLS Shooting Brake konseptiauto, jonka korimalli on farmari. Shooting Brake perustuu CLS-sarjaan ja se lisättäneen osaksi CLS-mallistoa.


title: Mercedes-Benz CLS-sarja

text: Mercedes Benz.fi


title: Maserati Quattroporte

text: Maserati Quattroporte on Maseratin valmistama neliovinen luksus-sedan. Autosta on valmistettu viisi sukupolvea, jokainen malli oli markkinoilla noin viisi vuotta.


title: Maserati Quattroporte

text: 1960-luvun alussa Maseratin maine oli korkealla. Myynnin kasvaessa prinssi Karim Aga Khan tilasi erikoisversio Maserati 5000 WP:n, runkonumero 103 060. Auton muotoili Pietro Frua. Seuraavana vuonna Maserati esitteli ensimmäisen sukupolven Quattroporten (1963). Auton muotoilusta vastasi taas Frua. Vuoden 1963 'Tipo 107' Quattroporte (ital. neliovinen) sai seuraa kahdesta muusta huomionarvoisesta GT-autosta Facel Vegasta ja Lagonda Rapidesta.


title: Maserati Quattroporte

text: Auto oli varustettu 4,1-litraisella (4136 cm) V8-moottorilla, joka tuotti tehoa 256 hv (SAE) (191 kW) @ 5 600 r/min. Vaihteistona oli 5-vaihteinen ZF:n manuaalivaihteisto tai 3-vaihteinen automaatti. Huippunopeudeksi Maserati ilmoitti 230 km/h.


title: Maserati Quattroporte

text: Vuosien 1963 ja 1966 välillä autoa tehtiin 230 kappaletta. Vuonna 1966 Maserati uudisti Tipo 107:n. Autoon tuli kahdet ajovalot (käytössä jo USA-mallissa) ja vuodesta 1968 moottoriksi tuli 4,7-litrainen, 295 hp (SAE) (220 kW) versio. Toista sarjaa valmistettiin noin 500 kpl. Valmistus loppui vuonna 1969.


title: Maserati Quattroporte

text: Vuonna 1971 Karim Aga Khan tilasi toisen erikoisversion Maserati Indyn, jolle annettiin tyyppikoodi AM 121.


title: Maserati Quattroporte

text: Vuoden 1974 Torinon autonäyttelyssä Maserati esitteli Quattroporte II (AM 123) -mallin Citroën SM:n rungolla. Citroen oli nimittäin ostanut italialaisyrityksen hiukan aiemmin. Autossa oli kulmikkaampi Bertonen kori, joka oli siihen aikaan muodissa. Malli on ainoa Maserati Quattroporte, jossa oli hydraulinen jousitus ja etuveto. Autossa oli myös kääntyvät ajovalot. Vuoden 1973 öljykriisi alensi kuitenkin tämäntyyppisten autojen kysyntää ja V6-moottori sekä etuveto eivät houkuttaneet asiakkaita. Näin ollen Quattroporte II:a valmistettiin vain 13 kpl. Autoista kuusi oli esisarjaa ja loput seitsemän tehtiin tilauksesta vuosien 1975 ja 1978 välillä.


title: Maserati Quattroporte

text: Quattroporte III:n julkisti Maseratin uusi johtaja Alejandro de Tomaso tuotantoryhmänsä kanssa vuonna 1976. Auto oli takavetoinen suurella V8-moottorilla varustettu malli. Tomasolle oli tärkeää, että juuri esitellylle Mercedes-Benz 450SEL 6.9:lle oli olemassa italialainen kilpailija.


title: Maserati Quattroporte

text: Tuotantomäärät Quattroportella olivat seuraavat:Quattroporte III oli viimeinen italialainen käsintehty auto erikoismarkkinoille. Kaikki ulkopuoliset liitokset ja saumat oli täytetty, jotta saatiin saumaton ulkonäkö.


title: Maserati Quattroporte

text: Vuonna 1976 Giorgetto Giugiaro esitteli kaksi ItalDesignin näyttelyautoa Maseratin alustalla (Medici I ja Medici II). Vuoden 1976 lopulla Maserati julkisti Quattroporte III (Tipo AM 330) -mallin, jolla oli paljon yhteistä näiden Medici-autojen kanssa. Medici-mallit perustuivat Kyalami coupé-malliin, joka vuorostaan perustui De Tomaso Longchampiin.


title: Maserati Quattroporte

text: Quattroporte III julkaistiin nimellä "4porte". Siinä oli 4,2-litrainen moottori, joka tuotti 251 hv (SAE) (187 kW), myöhemmin 238 hv (SAE) (177 kW). Autoa sai myös 4,9 litran V8-moottorilla (280 bhp @ 5 800 rpm).


title: Maserati Quattroporte

text: Vuonna 1979 Quattroporte sai oikean nimensä takaisin ja sitä valmistettiin 4,2 ja uudella 4,9 litran moottorilla 278 hv (SAE) (207 kW). Jälkimmäisessä oli Borg–Warnerin automaattivaihteisto, joka pian korvattiin Chryslerin Torqueflite-vaihdelaatikolla. Pienemmän moottorin käyttö loppui vuonna 1981.


title: Maserati Quattroporte

text: Vuonna 1986 esiteltiin Maserati Royale -erikoisluksusmalli Quattroporte III:sta. Moottori oli päivitettu 295 hv (SAE) (220 kW) tehoiseksi.


title: Maserati Quattroporte

text: Kaiken kaikkiaan Quattroporte III-mallia tehtiin 2 141 kpl, yksi Italian presidentin käyttöön. Tuotanto päättyi vuonna 1990.


title: Maserati Quattroporte

text:
Quattroporte IV:n muotoili Lamborghini Countachin muotoilija Marcello Gandini. Uusi auto oli pienempi ja ilmanvastukseltaan
parempi (0,31 cd). Autoon asennettiin 2,8-litrainen Biturbo V6, joka tuotti tehoa 280 hv (SAE) (208 kW). Tämä moottori mahdollisti 255 km/h:n huippunopeuden. Italialaisille oli oma mallinsa, jossa oli 2,0 l Biturbo V6, joka tuotti 283 hv (SAE) (211 kW) tehoa.


title: Maserati Quattroporte

text: Vuonna 1995 esiteltiin V8 3,2 l Biturbo, joka kehitti 330 hv (SAE) (246 kW) ja mahdollisti 263 km/h huippunopeuden.


title: Maserati Quattroporte

text: Kun Ferrari otti Maseratin vastuulleen, esiteltiin vuonna 1998 Quattroporte Evoluzione. Tämän parannetun mallin kojetaulusta hävisi Maseratin kuuluisa soikea kello. Tuotanto päättyi vuonna 2000.


title: Maserati Quattroporte

text: Vuonna 2004 Maserati aloitti Pininfarinan muotoileman Quattroporten valmistuksen samalla 4,2 litran moottorilla, joka oli käytössä Maserati Coupéssa ja Maserati Spyderissa.


title: Oops!… I Did It Again

text: Oops!… I Did It Again on yhdysvaltalaisen pop-laulaja Britney Spearsin toinen studioalbumi, joka julkaistiin 15. toukokuuta 2000. "Oops!… I Did It Again" on Suomessa julkaistuista Spearsin albumeista toistaiseksi myydyin. Albumi myi ensimmäisellä viikollaan Yhdysvalloissa 1 319 193 kappaletta, mikä on suurin myyntimäärä naisartistin albumille. Levy on myynyt Yhdysvalloissa yli 10 miljoonaa ja maailmanlaajuisesti 20 miljoonaa kappaletta.


title: …Baby One More Time

text: …Baby One More Time on yhdysvaltalaisen poplaulaja Britney Spearsin debyyttialbumi, joka julkaistiin 12. tammikuuta 1999. Albumi oli suuri menestys nousten top viiteen 19 maassa ja listaykköseksi 15 maassa. Albumia on myyty maailmanlaajuisesti 29 miljoonaa kappaletta. Se on yksi kaikkien aikojen menestynemmistä albumeista.


title: Mitsubishi Pajero (2006)

text: Mitsubishi Pajero mk4 on Mitsubishi Motorsin Pariisin autonäyttelyssä vuonna 2006 esittelemä maastoauto. Vaikka kyseessä onkin kokonaan uusi malli, on se kuitenkin helposti tunnistettavissa edellisen korimallin seuraajaksi. Tuotanto tapahtuu Gifussa, Japanissa. Toimitukset Eurooppaan alkavat syyskuussa ja Japaniin sekä Australiaan lokakuussa.


title: Mitsubishi Pajero (2006)

text: Suomessa Pajerona tunnettu maastoauto on muun muassa Britanniassa nimeltään Mitsubishi Shogun. Amerikassa ja Espanjassa Pajero tunnetaan nimellä Montero. 3-ovisessa mallissa on takaovien puuttumisen vuoksi lyhyempi akseliväli. Pitkäakseliväliseen saa Mitsubishin "Hide&Seat"-järjestelmää avuksikäyttäen kolmannenkin penkkirivin. Turvallisuusvarusteita on muun muassa Mitsubishin patentoima RISE-turvakori.Uudella Pajerolla voi ajaa 700 mm syvyydessä vedessä. Nelivetotapoja on neljä; 1) nopea takaveto (2H), 2) nopea neliveto (4H), jolloin voimanjako vaihtelee tarpeen mukaan etu- ja taka-akselien välillä aina 50:50 asti sekä 3) nopea neliveto (4HLC) jolloin keskitasauspyörästö on lukittu ja voimanjako menee tasan etu- ja taka-akselien välillä. Lisäksi on vielä vaikeaan maaston hidas neliveto (4LLC), jolloin keskitasauspyörästö on lukittu ja voimanjako menee tasan etu ja taka-akselin välillä. Normaalitilanteessa nopeaneliveto kytkettynä voimanjakautuu etu- ja taka-akseleille suhteessa 33/67.


title: Mitsubishi Pajero (2006)

text: Moottorivaihtoehtoja on alkuun kolme: 2,5-litrainen turbodiesel (R4) 3,2-litrainen turboahdettu sekä ahtoilman välijäähdytyksellä varustettu CRD-turbodieselmoottori (R4) ja 3,8-litrainen MIVEC-bensiinimoottori (V6).Suomessa Pajeroa myydään kolmella varustetasolla: Inform, Intense ja Instyle. Britanniassa Shogunia myydään neljällä varustetasolla: Equippe, Warrior, Elegance ja ylellisimpänä vaihtoehtona Diamond.


title: Mitsubishi Pajero (1999)

text: Mitsubishi Pajero mk3 on Mitsubishi Motorsin valmistama maastoauto, joka on kolmatta sukupolvea. Mallia valmistetaan pitkänä 7-paikkaisena ja lyhyenä mallina 4- tai 5-paikkaisena. Suomeen tuodaan vain pitkää 7-paikkaista mallia.


title: Mitsubishi Pajero (1999)

text: Maantiellä Pajero liikkuu takavetoisena. Kun keli huononee ja tulee liukasta voidaan siirtyä nopeaan nelivetoon alle 100 km/h nopeudessa. Pajerossa myös nopean nelivedon voi lukita. Kun mennään kunnon maastoon, laitetaan hidas lukittu neliveto päälle. Silloin auto täytyy pysäyttää kytkemisen ajaksi. Hidas neliveto mahdollistaa suuremman väännön ja tehon jo pienillä nopeuksilla. Elektroninen ajonvakauden ja pidonhallintajärjestelmä toimii kaikissa olosuhteissa. Pidonhallinta siirtää jarrutustehoa luistaviin ja voimaa pitäviin pyöriin. Jarruassistentti hidastaa maastossa vauhtia alamäessä valvomalla moottorijarrutusta ja pyöräkohtaista jarrupainetta. Pajerossa on taka-akselilla 100 % tasauspyörästön lukko, jonka kuljettaja kytkee kojelaudasta. Tätä lukkoa voidaan käyttää alle 12 km/h nopeudessa.


title: Mitsubishi Pajero (1999)

text: Pajero sopii hyvin perävaunun vetoon suuren väännön vuoksi. Sillä saa vetää 750 kg jarrutonta ja 3300 kg jarrullista peräkärryä.


title: Ruslan Žbankov

text: Ruslan Žbankov () on venäläinen lentopallovalmentaja ja entinen lentopalloilija. Hän on voittanut Suomen mestaruuden sekä pelaajana että myös valmentajana. Žbankov on valmentanut Suomessa Raision Loimua, Vaasan Kiistoa ja Pielaveden Sampoa. Sammon hän valmensi kaudella 2009 Suomen mestariksi. Lisäksi Žbankov on saavuttanut valmentajana SM-pronssia ja Suomen Cupin mestaruuden.


title: Ruslan Žbankov

text: Žbankov on valmentanut Raision Loimua kausilla 2005–2007 SM-liigassa. Raisiossa Žbankov teki koko valmennuskautensa ajan hyvää työtä nuorten pelaajien kanssa. Hänen valmennuksessa Raisiossa olivat muun muassa nykyiset miesten maajoukkueen tähdet Mikko ja Matti Oivanen sekä Simo-Pekka Olli. Kaudella 2007-2008 Zhbankov valmensi Vaasan Kiistoa, joka kärsi lopulta niin pahoista talousvaikeuksista että Zhbankov oli toivottoman tehtävän edessä saada joukkue pysymään SM-liigassa. Joukkueesta kesken kauden pois lähti jo neljä avauskuusikon pelaajaa. Kiisto tippui liigasta kauden päätteeksi. Kaudeksi 2008-2009 Zhbankov siirtyi valmentamaan huippujoukkue Pielaveden Sampoa, joka voitti hänen alaisuudessaan Suomen Cupin ja SM-kultaa. Nykyään Žbankov valmentaa välillä myös Liedon Parman 2-sarja joukkuetta sekä Aurajoen urheilulukion opiskelijoita, tällä hetkellä (2010-2011) hänen päätyönsä kuitenkin on Raision Loimun liigajoukkueen valmentaminen.


title: Ruslan Žbankov

text: Ennen kauden 2011-12 alkua Žbankov sai rahakkaan sopimustarjouksen Venäjän Superliigasta, mutta ei tarttunut siihen vaan jatkoi Loimun päävalmentajana.


title: Ruslan Žbankov

text: Ennen valmentamista Žbankov pelasi Loimussa sekä East Volleyssa SM-liigassa. Hän on pelannut Suomen lisäksi myös Venäjän, Ranska ja Turkin pääsarjassa. Koulutukseltaan Žbankov on liikunnanopettaja. Lisäksi Zbankov edusti pelaajaurallaan Venäjän maajoukkuetta.


title: Ruslan Žbankov

text: Žbankov valittiin SM-liigan All-Stars-kuusikkoon kaudella 2001.


title: Hizb al-Tahrir

text: Hizb al-Tahrir (, "Vapautuspuolue"; kirjoitetaan usein myös "Hizb ut-Tahrir") on kansainvälinen panislamilainen puolue, jonka tavoitteena on yhdistää islamilainen maailma ja luoda kalifaatti niiden alueelle. Hizb al-Tahrir toimii aktiivisimmin Keski-Aasiassa. Yhteensä sillä on noin miljoona jäsentä 40 maassa.


title: Hizb al-Tahrir

text: Organisaation maailmanlaajuinen johtaja on jordanian-palestiinalainen šeikki Abu Yasin Ata ibn Khalil Abu Rašta, joka asuu luultavasti Libanonissa. Järjestö on kielletty kaikissa Keski-Aasian tasavalloissa ja Venäjällä.


title: Hizb al-Tahrir

text: Taqiyyuldin al-Nabhani perusti puolueen Jerusalemissa vuonna 1953. Se aloitti toimintansa 1950-luvulla Jordaniassa ja Saudi-Arabiassa. Se laajeni Keski-Aasiaan Neuvostoliiton hajoamisen jälkeen 1990-luvulla. Keski-Aasiassa se vaikutti aluksi Uzbekistanissa, josta se laajeni Tadžikistaniin, Kazakstaniin ja Kirgisiaan. Kazakstanin salainen poliisi neutralisoi järjestön, ja suurin osa sen jäsenistä Kazakstanissa on etnisiä uzbekkeja tai islamiin kääntyneitä venäläisiä. Keski-Aasiassa järjestöä on pyritty tukahduttamaan raskaalla kädellä ja se onkin siirtynyt pääasiassa maan alle. Iran on tarjonnut turvapaikkoja sen jäsenille ja avustanut ihmisoikeusjärjestöjä, jotka ovat protestoineet aktivistien vangitsemisia.


title: Hizb al-Tahrir

text: 2000-luvun ensimmäisen vuosikymmenen puolenvälin jälkeen Hizb al-Tahrir on laajentanut toimintaansa Lähi-idässä, Libanonissa, Jordaniassa ja palestiinalaisalueilla. Israelin turvallisuuspalvelun mukaan sillä on Itä-Jerusalemissa noin 1000 aktivistia. He järjestävät mielenosoituksia ja kokouksia ja kilpailevat Hamasin kanssa. Hizb al-Tahrir kehotti boikotoimaan palestiinalaishallinnon vaaleja, joihin Hamas osallistui.


title: Hizb al-Tahrir

text: Yhdysvallat tai muut länsimaat eivät ole löytäneet todisteita järjestön yhteyksistä terrorismiin ja se saa toimia vapaasti. Suurin osa sen varoista tulee tukijoilta länsimaista.


title: Hizb al-Tahrir

text: Järjestö on kielletty myös Saksassa ja Hollannissa.


title: Hizb al-Tahrir

text:
Sitä on yritetty kieltää Tanskassa useita kertoja, mutta kiellolle ei ole löytynyt laillisia perusteita. Loppuvuodesta 2010 oikeusministeri Lars Barfoed selvitti kieltoa järjestön julkaistua rukouskutsun, jossa ylistettiin taistelua tanskalaisia sotilaita vastaan Afganistanissa.
Vuonna 2007 Kööpenhamina lakkautti järjestön hallitseman päiväkodin.


title: Maserati Bora

text: Maserati Bora (Tipo 117) on Maseratin vuosina 1971-1980 valmistama kaksipaikkainen coupé. Pian yhtiön omistuksen siirryttyä Citroënille vuonna 1968, Maseratin toimitusjohtaja Guy Malleret esitti ehdotuksen kaksipaikkaisesta keskimoottorisesta superautosta. Ensimmäinen prototyyppi valmistui vuonna 1969 ja valmis malli esiteltiin Geneven autonäyttelyssä 1971. Auton muotoili Giorgetto Giugiaro. Sitä valmistettiin 4,7-litraisella moottorilla 289 kappaletta ja 4,9-litraisella 235 kappaletta.


title: Maserati Bora

text: Boran sisarmalli Maserati Merak käyttää pienempää V6-moottoria, joka on käytössä myös Citroën SM:ssa.


title: Maserati Bora

text: Autossa on nahkaiset kuppipenkit, kojelauta, oviverhoilut ja keskikonsoli. Sähköikkunat ovat vakiovaruste, mutta ilmastointi lisävaruste. Kuljettajan penkissä on korkeussäätö, ei etäisyyssäätöä koska polkimet ja ohjauspyörä saadaan säädettyä haluttuun asentoon.


title: Maserati Bora

text: Autossa on itsekantava teräskori ja teräsputkirunko. Ensimmäisenä maantieajoon tarkoitettuna Maseratina sen joka pyörä on erillisjousitettu kierrejousin ja teleskooppi-iskunvaimentimin. Citroënin korkeapainehydrauliikkaa käytettiin jarruissa, ohjauksen tehostamisessa, läppävaloissa, ohjauspyörän säätämisessä, kytkimessä ja säädettävissä polkimissa.


title: Maserati Bora

text: Autolle tehtiin tuotantokauden aikana vain hyvin pieniä muutoksia, joten eri vuosimallien erottaminen toisistaan on hankalaa.


title: Ferrari 365 GT4 BB

text: Ferrari 365 GT4 BB esiteltiin vuonna 1971 Torinon autonäyttelyssä. Auto oli suunniteltu Lamborghini Miuran kilpailijaksi ja se tuli myyntiin vuonna 1973 Pariisin autonäyttelyssä. Auto oli "Berlinetta Boxer" -sarjan ensimmäinen.


title: Ferrari 365 GT4 BB

text: Auto jakoi osan rakenteestaan Ferrari Daytonan kanssa , mutta moottori oli kuitenkin erilainen. Auto oli keskimoottorinen kuten Ferrari Dino ja moottori oli sijoitettu pitkittäin. Moottori oli mittojen puolesta yhteneväinen Daytonan kanssa, mutta se oli levitetty 180 asteen kulmaan kuten Ferrarin F1-autossa. Moottori tuotti tehoa 380 hevosvoimaa (283 kW) ja oli sijoitettu 5-vaihteisen vaihdelaatikon yläpuolelle. Moottorissa käytettiin nokkahihnoja (Daytonan) ketjujen sijasta. Pininfarinan muotoilemassa autossa oli nousevat ajovalot ja ulkonäkö oli aika moderni . Autoa valmistettiin 387 kappaletta.


title: Ferrari 512 BB

text: Ferrari 512 BB eli "Berlinetta Boxer" esiteltiin yleisölle Pariisin autonäyttelyssä vuonna 1979. Auton tekniikka oli valtaosin tuttua jo vuonna 1971 esitellystä 365 GT4 BB:stä mutta kori oli kokonaan uudelleen muotoiltu. Korin muotoilusta vastasi Pininfarina.


title: Ferrari 512 BB

text: Ferrari käytti 70-luvun lopun kilpa-autoissaan lähes poikkeuksetta 12-sylinteristä moottoria, jonka sylinteriryhmät olivat toisiinsa nähden 180 asteen kulmassa. Joidenkin lähteiden mukaan Ferrarin moottorit eivät olisi varsinaisesti Boxer-koneita kuten mm. Porschessa, vaan paremminkin pitäisi puhua 180-asteen kulmassa olevasta V12-moottorista. Lähes viisilitrainen 12-sylinterinen moottori on kuitenkin varsin runsaasti tilaa vievä konstruktio, joten tilan säästämiseksi Ferrarin insinöörit keksivät sijoittaa vaihdelaatikon suoraan sylinteriryhmän alle. Vaikka tilansäästömielessä idea kuulostikin hyvältä, se kuitenkin osoittautui huonoksi ratkaisuksi. Auton painonjakaumasta tuli liian takapainoinen (n. 40/60) ja sylinteriryhmän noustessa akselilinjan yläpuolelle myös auton kokonaispainopiste kohosi. Tämä puolestaan aiheutti huomattavaa epävakautta auton kaarrekäyttäytymiseen. Siviiliajossa asia ei suuremmin vaivannut, mutta se oli merkittävä syy siihen, miksi 512 BB ei koskaan saavuttanut mitään mainittavaa menestystä kilparadoilla.


title: Ferrari 512 BB

text: Neljän tuotantovuoden aikana valmistettiin yhteensä 929 Ferrari 512 BB autoa.


title: Ferrari 512 BB

text: Vuonna 1981 esiteltiin 512BBi-malli, jossa oli Bosch K-Jetronic polttoaineenruiskutus. Tehot pysyivät samana mutta päästöt alenivat. 512BBi-autoja valmistettiin yhteensä 1.007 kpl.


title: Petri Rajala

text: Petri Kimmo Juhani Rajala (s. 22. joulukuuta 1950 Jyväskylä) on suomalainen näyttelijä. Hän on esiintynyt muun muassa saippuasarjassa "Salatut elämät" Henrik Lammin roolissa vuosina 2002–2003.


title: Petri Rajala

text: Rajala on näytellyt Turun kaupunginteatterissa vuodesta 1975 alkaen. Lisäksi hän on esiintynyt Vartiovuoren ja Samppalinnan kesäteattereissa.


title: Maserati Ghibli

text: Maserati Ghibli on 2-ovinen ja 2-paikkainen coupe, jonka Maserati esitteli vuonna 1966 Torinon autonäyttelyssä. V8-moottorinen Ghibli oli suosituin Maserati sen jälkeen kun yritys vetäytyi kilvanajosta 1950-luvulla. Ghibliä myytiin enemmän kuin kahta sen suurimpaa kilpailijaa Ferrari Daytonaa ja Lamborghini Miuraa. Ghiblin teräskorin muotoili Giorgetto Giugiaro. Giugiaro, joka nykyään johtaa omaa ItalDesign yritystään, oli tuolloin Ghian palveluksessa.


title: Maserati Ghibli

text: 330 hevosvoimainen V8-moottori oli sijoitettu eteen. Auto kiihtyi 0–96 km/h 7,5 sekunnissa ja huippunopeus oli 246 km/h. Autossa oli joko 5-vaihteinen manuaalivaihteisto tai 3-vaihteinen automaatti. Ghiblissä oli kaksi erillistä bensiinitankkia, jotka voitiin täyttää auton molempien puolien kattopilareissa sijainneista täyttöaukoista. Autossa oli myös konepellistä nousevat ajovalot, nahkasisusta ja alumiinivanteet.


title: Maserati Ghibli

text: Avoauto Ghibli Spyder tuli tuotantoon vuonna 1969. Spyder-mallit olivat suhteellisen harvinaisia ja coupéta myytiin lähes kymmenen kertaa enemmän.


title: Maserati Ghibli

text:
Tehokkaampi Ghibli SS (340 hv) julkaistiin vuonna 1970. Ghiblin tuotanto päättyi vuonna 1973 ja sen seuraajaksi tuli seuraavana vuonna Bertonen Khamsin.
Ghibli herätettiin uudelleen henkiin vuonna 1992, jolloin julkaistiin Ghibli II (Tipo 336). Ghibli II:ssa oli päivitetyt Maserati Biturbo moottorit: 2,0-litrainen V6, ja a 2,8-litrainen V6.


title: Maserati Ghibli

text: Vuonna 1994 mallia uudistettiin; Ghibli II sai uuden sisustuksen, vanteet ja säädettävän jousituksen sekä lukkiutumattomat jarrut. Ghibli II:sen viimeinen tuotantovuosi oli 1997, jonka jälkeen se korvattiin 3200 GT:lla.


title: Maserati Ghibli

text: Maserati Ghibli julkaistiin jälleen uudelleen vuonna 2013. Se on ensimmäinen Maserati, johon saa diesel-moottorin (3,0-litrainen 177 kW). Bensiinimoottorivaihtoehdot ovat kaksi ahdettua 3,0-litraista V6-moottoria, joista tehokkaampi on käytössä myös Maserati Quattroporte:ssa. Vaihteisto on 8-vaihteinen automaatti, perusversio on takavetoinen, ja nelivedon saa lisävarusteena.


title: Maserati Khamsin

text: Maserati Khamsin esiteltiin Pariisin autonäyttelyssä vuonna 1973 korvaamaan Maserati Indy. Auto perustui Bertone konseptiin, jonka Bertone esitteli vuonna 1972 Torinon autonäyttelyssä. Tuotantomallin muotoilusta vastasi Marcello Gandini (Bertone). Kuten Indy myös Khamsin oli tarkoitettu 2+2-paikkaiseksi, takapenkit olivat kuitenkin sopivat vain tilapäiskäyttöön. Khamsinissa oli 4,9-litrainen vapaastihengittävä V8. Autoa sai joko manuaali- tai automaattivaihteisena. Auton paino rajoitti suorituskykyä, ja huippunopeus oli nyt 250 km/h.


title: Maserati Khamsin

text: Khamsinissa oli useita epätavallisia yksityiskohtia (monet lainattu Citroënilta) kuten nopeuden mukaan muuttuva DIRAVI ohjaustehostin, hydraulisesti vaimennetut penkit, konepellistä nousevat ajovalot ja toinen takaikkuna varsinaisen takaikkunan alapuolella joka mahdollisti poikkeuksellisen hyvän näkyvyyden taaksepäin. Khamsinin tuotanto päättyi vuonna 1982, kun autoja oli valmistunut 421 kappaletta.


title: Barloworld

text: Barloworld (UCI-tunnus BAR) oli englantilainen maantiepyöräilyn ammattilaistalli, joka osallistui pääasiassa UCI Continental -sarjan kilpailuihin. Talli sai kuitenkin toisinaan osallistumisoikeuden ns. villillä kortilla joihinkin UCI ProTour-sarjan kilpailuihin.


title: Barloworld

text: Talli osallistui vuoden 2007 Ranskan ympäriajoon ja se on ensimmäinen Ranskan ympäriajoon osallistunut brittitalli vuoden 1987 jälkeen, jolloin ANC-Halfords-talli osallistui kilpailuun. Tallin ajajista kolumbialainen Mauricio Soler ja eteläafrikkalainen Robert Hunter saavuttivat kumpikin etappivoiton ympäriajossa. Soler voitti lisäksi mäkikilpailun, oli toiseksi nopein nuori kuljettaja ja sijoittui kokonaiskilpailun 11. sijalle. Hunter puolestaan sijoittui toiseksi pistekilpailussa.


title: Barloworld

text: Barloworld sai kutsun myös vuoden 2008 Ranskan ympäriajoon, mutta se ei onnistunut toistamaan edellisen vuoden hienoa saavutustaan. Hyvää kokonaiskilpailun tulosta hakemaan lähtenyt Mauricio Soler loukkaantui jo ensimmäisen etapin kaatumisessa ja joutui lopulta jättämään kilpailun kesken viidennellä etapilla. Ennen 11. etapin alkua tuli tieto, että joukkueen ajaja Moisés Dueñas oli antanut EPO-hormonia sisältäneen dopingnäytteen. Lisäksi kolme muuta joukkueen ajajaa joutui keskeyttämään kilpailun loukkaantumisten takia, joten yhdeksästä kilpailuun lähteneestä ajajasta vain neljä pääsi Pariisiin asti.


title: Barloworld

text: Dueñasin dopingkäryn jälkeen Barloworld ilmoitti, että se lopettaa tallin tukemisen heti Ranskan ympäriajon jälkeen. Barloworld-nimen piti hävitä joukkueen paidoista ja ajoneuvoista Ranskan ympäriajon jälkeen, mutta joukkue kuitenkin jatkoi kilpailemista Barloworldin väreissä normaalisti. Syyskuussa tallin johtaja Corti ilmoitti, että Barloworld on pyörtänyt päätöksensä ja jatkaa joukkueen tukijana ainakin kauden 2009 loppuun.


title: Barloworld

text: Barloworld-tallin toiminta päättyi kauden 2009 jälkeen, kun sen sponsori päätti lopettaa tallin tukemisen.


title: Pseudomanga

text:
Pseudomanga on nimitys sarjakuvalle, joka noudattaa japanilaisen sarjakuvan, mangan, kerrontatapaa, mutta joka ei ole "aidon" mangan tavoin japanilaisperäinen. Myös piirrostyyli mukailee mangassa käytettyjä hahmonluontitapoja ja sarjakuvan tehosteita.
Termiä on käytetty mangaa käsittelevässä kirjallisuudessa. Nimikkeestä riippuen pseudomangasarjat voivat olla japanilaisen piirros- ja kerrontatyylin tarkkoja kopioita tai perustua niin täysin länsimaiseen sarjakuvailmaisuun, että niiden nimittäminen mangaksi on vaikeasti perusteltavissa.


title: Pseudomanga

text: Länsimaisen manga - tyylin alkuperä on osaksi Italiassa. 1980- luvulla alun perin Kyoko Mizukin ja Yumiko Igarashin shōjo-manga Candy Candyn kysyntä kasvoi maassa niin suureksi, että sitä ryhtyi piirtämään huolellisen tyylin tutkimisen jälkeen studio Immagini & Fumetti, IF. Disney - yhtiön W.I.T.C.H on niin ikään italialainen shōjo- tyylin manga.


title: Pseudomanga

text: Englannin kielessä on termi "original english language manga" alkuperäiselle englanninkieliselle tyylin sarjakuvalle. On myös luotu termit "world manga" sekä "global manga" joilla tarkoitetaan yleisesti muuta kuin japanilaista alkuperää olevaa mutta maan kerrontatyyliä käyttävää sarjakuvaa. "Global manga" ilmaisun teki tunnetuksi yhdysvaltalainen Tokyopop -kustantamo alkaessaan markkinoida lajityypin sarjakuvaa.


title: Pseudomanga

text: Suomessa julkaistuja pseudomangoja ovat muun muassa Dirty Pair, Dramacon, Bizenghast, Teiniagentti Luna, Fool's Gold ja Peach Fuzz.


title: Pseudomanga

text: Suomalainen "Vartijat" alkoi ilmestyä vuonna 2008. Sen kuvittajina ovat olleet Elli Puukangas, Pauliina Högman ja Heidi Haataja. Kirjoittajana on Heikki Valkama.


title: Koirankeksit

text: Koirankeksit ("Animal Crackers") on Marxin veljesten toinen elokuva vuodelta 1930. Komedian pääosissa ovat Groucho, Harpo, Chico ja Zeppo Marx. Heidän lisäkseen elokuvassa esiintyvät muun muassa Lillian Roth ja Margaret Dumont. Elokuvan on ohjannut Victor Heerman ja käsikirjoituksesta vastasi Morrie Ryskind. Elokuva perustuu Ryskindin, George S. Kaufmanin, Bert Kalmarin ja Harry Rubyn Broadway-näytelmään, jonka pääosissa Marx-veljekset olivat myös esiintyneet.


title: Shout It Out Loud

text: ”Shout It Out Loud” on Kiss-yhtyeen kappale vuoden 1976 albumilta "Destroyer". Se julkaistiin myös singlenä B-puolenaan kappale ”Sweet Pain”. Singlestä on julkaistu myös liveversio "Alive II" -livelevyn yhteydessä. Vuonna 1977 ilmestyneen livesinglen b-raitana on kappaleen ”Nothin’ to Lose” liveversio.


title: Sarezzo

text: Sarezzo on kunta Italiassa Brescian maakunnassa, 13 kilometriä Brescian kaupungista. Kunnan asukasluku on 13 553 (31.12.2015) ja pinta-ala on noin 18 km².


title: Sarezzo

text: Paavi Paavali VI syntyi Sarezzossa.


title: Tero Seppälä (lentopalloilija)

text: Tero Seppälä (s. 1987) on suomalainen lentopalloilija, joka pelaa kaudella 2013–2014 Jyväskylän Hukissa 1-sarjassa. Aiemmin hän pelasi kaudet 2010–2013 Muuramen Lentopallossa.


title: Tero Seppälä (lentopalloilija)

text: Seppälän ura alkoi juniorina hänen kotikunnassaan Hollolassa yhdessä hänen vuotta vanhemman veljensä Teemun kanssa. 16-vuotiaana Seppälä lähti opiskelemaan Kuortaneen urheilulukioon. Kuortaneella Seppälä pelasi 2-sarjaa kaudella 2004-2005 nuorten maajoukkueen kanssa. Kaudella 2005-2006 Seppälä pelasi Kuortaneen valmennuskeskuksen pelaajien kanssa 1-sarjaa.


title: Tero Seppälä (lentopalloilija)

text: Kahden vuoden Kuortaneella opiskelun jälkeen Seppälä teki sopimuksen Keski-Savon Paterin kanssa SM-liigaan. Paterissa hän pelasi kauden 2007 ykköspassarina ollen joukkueen runkopelaaja. Seppälä valittiin kauden päätteeksi vuoden miesjunioriksi. Kaudeksi 2008 Seppälä siirtyi pelaamaan Muuramen Lentopalloon.


title: Jaakko Aninko

text: Jaakko Aninko (s. 1983) on suomalainen lentopalloilija, joka pelaa kaudella 2010-11 Kuutoset Volleyn riveissä, lentopallon miesten 1-sarjassa. Aninko on pelannut urallaan kahdeksan vuotta SM-liigassa. Hän siirtyi 1-sarjaan Kuutosten riveihin kaudeksi 2010-11.


title: Jaakko Aninko

text: Aninko on kotoisin Alajärveltä Etelä-Pohjanmaalta ja on opiskellut Kuortaneen urheilulukiossa 83-83 -syntyneiden maajoukkueen kanssa. Mies on pelannut Muuramen lisäksi 1-sarjaa Kauhavan Wisassa ja 2-sarjaa Kyyjärven Kyvyssä.


title: Kotimuseo

text: Kotimuseo on museo, joka on aiemmin ollut jonkun koti. Kotimuseossa on pyritty säilyttämään mahdollisimman tarkasti kodin alkuperäinen asu, mutta sinne on saatettu koota esineitä myös muualta. Kotimuseoiden ei aina tarvitse olla merkkihenkilöiden koteja, vaan esimerkiksi myös tavallisia kartanoita, torppia, työläis- ja porvariskoteja on museoitu. Osa suomalaisista kotimuseoista kuuluu Museoviraston valvontaan. Useita niistä ylläpitävät erilaiset säätiöt, mutta on olemassa myös runsaasti yksityisten ihmisten rekisteröimättömiäkin kotimuseoita.


title: Yrjö Matsi

text: Yrjö Matsi (s. 1985) on suomalainen lentopalloilija, joka on pelannut Muuramen Lentopallossa ja Pielaveden Sammossa. Kaikkiaan hän on lentopallon SM-liigassa pelannut 72 ottelua.


title: Yrjö Matsi

text: Matsi on Pielaveden Sammon kasvatteja. Hän harjoitteli Sammon vahvuudessa kaudella vuosina 2005–2006 ja pelasi 1-sarjaa samalla. Pielavedeltä Matsi siirtyi 2006 Muuramen Lentopallon riveihin, jossa hän jatkaa myös kaudella 2007–2008 yksivuotisella sopimuksella. Matsi kehittyi Muuramessa ensimmäisellä kaudellaan hurjasti ja oli joukkueessa tärkeä lenkki kun Muuramen Lentopallo selvitti historiansa ensimmäisen kerran tiensä Play-Off-peleihin sijoittumalla liigassa lopulta 9. sijalle.


title: Yrjö Matsi

text:
Matsi opiskeli Humanistisessa ammattikorkeakoulussa Äänekosken kampuksella Suolahdessa yhteisöpedagogiksi. Hän valmistui vuonna 2009.
Lisäksi Matsi toimii laulajana Katutaiteilija -bändissä ja hänellä on akustinen duo nimeltään DuoDa.


title: Abdul Rashid Dostum

text: Abdul Rashid Dostum (s. 1954, Khwaja Du Koh, Jowzjan, Afganistan) on afganistanilainen poliitikko. Vuodesta 2014 hän on toiminut presidentti Ashraf Ghanin varapresidenttinä. Marraskuussa 2016 Dostum sieppasi poliittisen vastustajansa Ahmad Ishchin, jonka hän henkivartijoineen pahoinpiteli ja jonka henkivartijat myös raiskasivat. Rikoksista ei seurannut syytteitä. Toukokuussa 2017 Dostum lähti Turkkiin, hallituslähteiden mukaan saamaan hoitoa.


title: Abdul Rashid Dostum

text: Helmikuuhun 2008 asti Dostum toimi Afganistanin kansallisen armeijan esikuntapäällikkönä. Dostum on uzbekki ja hänellä on merkittävä vaikutusvalta maan pohjoisosissa, jossa hänelle uskolliset aseelliset joukot hallitsevat suurta osaa Afganistanin kahdesta miljoonasta uzbekista.


title: Abdul Rashid Dostum

text: 1990-luvulla Dostum hallitsi Afganistanin pohjoisosissa omaa "pienoisvaltiotaan".


title: Abdul Rashid Dostum

text: Dostum nousi Afganistanin demokraattisen tasavallan aikana turvallisuusjoukoista presidentti Mohammad Najibullahin merkittävimmän militian johtajaksi. 1980-luvun puolivälissä hänen komennossaan oli 20 000 henkeä Pohjois-Afganistanissa. Militiat kapinoivat kommunistipresidentti Najibullahia vastaan vuoden 1992 alussa, mikä johti valtion hajoamiseen.


title: Abdul Rashid Dostum

text: Dostum perusti "Junbish-i Milli-yi Islami-yi Afghanistanin" (Afganistanin islamilainen kansallinen liike), joka kokosi yhteen pohjoisen lähinnä uzbekkien johtamat militiat, joitain entisen hallinnon persiaa puhuvia johtajia ja uzbekkimujahidinejä yhdeksi järjestöksi. Alkuvuodesta 1992 Junbish sai haltuunsa pohjoisen Mazar-i-Sharifin yhdessä muiden järjestöjen kanssa ja hallitsi pääosaa maakunnista; Samangania, Balkhia, Jowzjania, Faryabia ja Baghlania. Liittolaistensa kanssa se oli pohjoisen voimakkain ryhmittymä 1992–1997, kunnes se hajosi sisäisiin kiistoihin.


title: Abdul Rashid Dostum

text: Hallitessaan "pienoisvaltiotaan" Dostum rikastui merkittävästi. Hänen hallintonsa järjesti rikollisten julkisia teloituksia, jotka toteutettiin useimmiten panssarivaunulla yliajamalla. Hänen seuraajansa nimesivät hänet paššaksi ja erään diplomaatin mukaan Dostum piti itseään uutena Timurina.


title: Abdul Rashid Dostum

text: Afganistanin demokraattisen tasavallan kaatumisen jälkeen Dostum oli aluksi pääkaupunki Kabulia hallitsevan presidentti Burhanuddin Rabbanin puolella, mutta siirtyi 1994 Gulbuddin Hikmatyarin puolelle tavoitteena poistaa Rabbani vallasta, jonka jälkeisissä taisteluissa kolmannes kaupungista tuhoutui.


title: Abdul Rashid Dostum

text: Vuonna 1997 Taliban-liike hyökkäsi pohjoiseen. Junbish menetti kaikki alueensa vuoteen 1998 mennessä ja monet sen komentajista loikkasivat talibanien puolelle. Käännekohta oli 19. toukokuuta 1997, kun kenraali Abdul Malik Pahlawan vaihtoi puolta ja liittoutui talibanin kanssa Dostumia vastaan, pidätti Junbishin komentajat ja sen 5000 taistelijaa, ja Dostum joutui pakenemaan Turkkiin.


title: Abdul Rashid Dostum

text: Huhtikuussa 2001 Dostum palasi maanpaosta Turkista, solmi sopimuksen kenraali Ahmad Shah Massoudin kanssa liittyen Pohjoiseen liittoon ja avasi Yhdysvaltain sotilaallisella ja CIA:n tuella läntisen rintaman Talibania vastaan. Dostum oli yksi Pohjoisen liiton johtajista Mazar-i-Sharifin valtauksessa. Massoud sai surmansa itsemurhapommittajan iskussa ja häntä seurasi kenraali Fahim. Dostum lupasi kunnioittaa pakolaishallituksen presidentti Burhanuddin Rabbanin ohjeita.


title: Abdul Rashid Dostum

text: Dostumin joukkojen haltuun jäi tuhansia antautuneita taliban-vankeja, joiden väitettiin kuolleen kun heitä kuljetettiin konteissa kuorma-autoissa Sheberghanin vankilaan Mazar-i-Sharifin länsipuolella. Ruumiit kaivettiin joukkohautoihin Dasht-i-Leilissä. Tuolloin Yhdysvaltain joukkoja johtanut kenraali Tommy Franks määräsi tutkimuksen aiheesta, mutta Yhdysvaltain presidentti George W. Bushin hallinto lakkautti tutkimuksen. Heinäkuussa 2009 Barack Obaman hallinto määräsi tutkimaan antautuneiden kohtaloa joukkomurhan yhteydessä.


title: Abdul Rashid Dostum

text: Talibanhallinnon jälkeen Dostum sai seremoniallisen aseman Afganistanin kansallisen armeijan (ANA) esikuntapäällikkönä. 2. helmikuuta 2008 Dostumin joukot kaappasivat ja pahoinpitelivät hänen entisen liittolaisensa Akbar Bain, josta oli tullut hänen kilpailijansa. Dostumin väitetään myös raiskanneen Bain. Dostum erotettiin asemastaan armeijassa.


title: Abdul Rashid Dostum

text: Dostum piileskeli tapauksen jälkeen väliaikaisesti Turkissa ja palasi Afganistaniin kesällä 2009, jolloin hänet palautettiin puolustusministerin asemaan. Vuonna 2014 presidenttiehdokkaana ollut ja vaalit voittanut Ashraf Ghani valitsi Dostumin varapresidentikseen, vaikka oli aiemmin nimittänyt häntä tunnetuksi tappajaksi. Dostum esitti Ghanin vaatimuksesta anteeksipyynnön "ihmisille, jotka kärsivät väkivallasta ja sisällissodasta maassa".


title: Abdul Rashid Dostum

text: Marraskuussa 2016 Dostum sieppasi Jowzjanin entisen kuvernöörin Ahmad Ishchin kesken buzkashi-pelin katsomosta ja piti häntä vangittuna viisi päivää. Ishchin mukaan Dostum ja hänen yhdeksän henkivartijaansa hakkasivat pahasti ja henkivartijat raiskasivat hänet kiväärin piipulla. Hyökkäys kuvattiin videolle. Lääketieteelliset tutkimukset tukivat kertomusta. Dostumin edustaja kiisti syytteet ja sanoi miesten pidättäneen Ishchin, koska hän teki yhteistyötä Talibanin kanssa.


title: Abdul Rashid Dostum

text: Dostum vältteli rangaistusta kotiarestissa aseistettujen joukkojensa ympäröimässä kartanossaan Kabulin keskustassa. Hän ei ilmaantunut kuulusteluun, eikä poliisi yrittänyt pidättää häntä syyttäjän määräyksestä huolimatta. Pidättämättömyyteen saattoi vaikuttaa poliisin pelko levottomuuksista, jotka Dostum voisi vaikutusvaltansa takia aiheuttaa. Syyttäjä kieltäytyi paljastamasta, kohdistuuko tutkinta Dostumiin. Dostumia ei ole kertaakaan syytetty mistään rikoksesta.


title: Abdul Rashid Dostum

text: Presidentti Ghani vakuutti hallituksen sitoutuneen laillisuusperiaatteeseen ja vastuullisuuteen ja sanoi kyllästyneensä vallanpitäjien rankaisemattomuuteen. Yhtäkään epäillyistä ei kuitenkaan ole pidätetty eikä syytetty, vaan hallitus tiettävästi painosti Dostumia lähtemään maasta. 19. toukokuuta 2017 Dostum matkusti yksityiskoneella Turkkiin, hallituslähteiden mukaan saamaan hoitoa. Dostumilla kerrotaan olevan alkoholiongelma ja diabetes. Turkin johto on tukenut Dostumia pitkään.


title: Abdul Rashid Dostum

text: Dostum on naimisissa. Hänellä on neljä tytärtä ja neljä poikaa.


title: Timo Keisala

text: Timo Keisala (s. 23. toukokuuta 1979) on suomalainen lentopalloilija, joka pelaa kaudella 2008-2009 Keski-Savon Paterin joukkueessa lentopallon SM-liigassa. Hän on pelannut A-maajoukkueessa 20 A-maaottelua.


title: Timo Keisala

text: Keisala aloitti sarjatasolla uransa Kauhavan Visan riveissä, kunnes siirtyi SM-liigaan kaudeksi 2000. Seura oli Savonlinnan East Volley, jossa hän pelasi lopulta kolme kautta siirtyen lopulta Perungan Poikien riveihin. Perungan Pojissa Keisala voitti uransa toistaiseksi ainoan suomenmestaruuden kauden 2003 päätteeksi. Perungan Pojista Keisala suuntasi Isku-Volleyhin Tampereelle kauden verran. Hän pelasi Iskussa kauden 2004-2005, jonka jälkeen hän siirtyi Keski-Savon Pateriin vaihtaen samlla roolia keskitorjujasta yleispelaajaan.


title: Timo Keisala

text: Keski-Savon Paterissa Keisala pelasi kaudet 2005-2007 ilman menestystä. Samalla hän palasi myös yleispelaajan roolista takaisin keskitorjujaksi. Kauden 2007-2008 Keisala pelasi Muuramen Lentopallossa, jonka jälkeen hän palasi Paterin riveihin kaudeksi 2008-2009.


title: Timo Keisala

text: Keisala on pelannut myös Suomen A-maajoukkueessa; A-maaootteluita hänellä on takanaan 20. kappaletta. Keisala pelasi maajoukkueen kanssa muun muassa kauden 2003 Euroopan Liigassa hyvin ottein.


title: Burhanuddin Rabbani

text: Burhanuddin Rabbani (1940 – 20. syyskuuta 2011) oli Afganistanin presidentti. Hän hallitsi nimellisesti kommunistien Afganistanin demokraattisen tasavallan kaatumisen jälkeen 1992–1998, ennen kuin talibanit karkottivat hänet Kabulista. Rabbani oli kuitenkin kansainvälisesti tunnustettu Afganistanin presidentti vuoteen 2001. Hänen seuraajakseen tuli ISAF:n tukema Hamid Karzai.


title: Burhanuddin Rabbani

text: Etnisesti Rabbani oli tadžikki, persiaa puhuva sunni. Hän opiskeli šariaa Kabulin ja Kairon yliopistoissa.


title: Burhanuddin Rabbani

text: Rabbani oli 1970-luvulla Kabulin yliopiston šarian luennoitsija ja oli tuolloin 1968 perustetun Jamiat-i Islami-yi Afghanistanin ('islamilainen yhteiskunta') -nimisen mujahideen-uskonsoturien ryhmittymän johdossa. Ryhmä on aika ajoin ollut myös poliittinen puolue. Rabbani oli sen nimellinen johtaja, mutta sen todellinen voimamies oli tuolloin asevoimien komentaja Ahmad Shah Massoud. Hän pysyi sen johdossa kuolemaansa saakka.


title: Burhanuddin Rabbani

text: Mujahideen-joukot valtasivat 15. huhtikuuta 1992 Kabulin kommunistihallitukselta. Kahden kuukauden kuluttua Rabbani nimitettiin maan väliaikaiseksi presidentiksi. Gulbuddin Hikmatyar ei hyväksynyt sopimusta vaan jatkoi pääkaupungin pommitusta raketein kolmen vuoden ajan, kunnes hänet ajettiin sen läheltä helmikuussa 1995. Kun suurin osa puolueista boikotoi presidentinvaalia, Rabbani valitutti itsensä uudelleen presidentiksi šurassa joulukuussa 1992. Se vain kiihdytti vastarintaa, ja Hikmatyar ja Abdul Rashid Dostum liittoutuivat syrjäyttämään Rabbanin ja Massoudin vallasta. Kolmannes kaupunkia raunioitui vuoden 1994 taisteluissa, joissa kuoli noin 25 000.


title: Burhanuddin Rabbani

text: Rabbani joutui pakenemaan Kabulista Talibanin valloittaessa sen 1996, mutta hän oli edelleen kansainvälisesti tunnustettu presidentti, kunnes Hamid Karzai valittiin marraskuussa 2001.


title: Burhanuddin Rabbani

text: Rabbani kuoli Kabulissa tehdyssä pommi-iskussa 20. syyskuuta 2011. Rabbania tuli tapaamaan kaksi Talibanin edustajiksi esittäytynyttä miestä, joita pidetään syyllisinä iskuun.. Kun Esmatullah-niminen mies halasi Rabbania, hänen turbaanissaan ollut pommi räjähti.


title: The Quireboys

text: The Quireboys on englantilainen hard rock -yhtye, joka on perustettu Lontoossa vuonna 1984. Yhtyeen perustamishetkellä nimi oli The Choirboys ja yhtye on tunnettu koko uransa ajan Yhdysvalloissa nimellä London Quireboys.


title: The Quireboys

text: Yhtye nautti suurinta suosiota 1980-luvun lopulla ja 1990-luvun alussa. Heidän debyyttialbuminsa A Bit of What You Fancy sijoittuikin Ison-Britannian albumilistalla sijalle 2. Levyn suurin hitti Hey You sijoittui singlelistan sijalle 14. Vuonna 1993 laulaja Spike hajotti yhtyeen, sillä hän ajatteli heidän edustamansa musiikkityylin menneen pois muodista ja kuolleen kokonaan. The Quireboys perustettiin uudelleen vuonna 1995 muutamaa esiintymistä varten, mutta varsinainen paluu tapahtui vuonna 2001, kun laulaja Spike, kitaristi Guy Griffin ja basisti Nigel Mogg perustivat uuden kokoonpanon. Yhtye on nykyäänkin toiminnassa tuottaen uutta materiaalia ja esiintyen.


title: The Quireboys

text: Yhtye on erityisen tunnettu laulaja Spiken raspiäänestä, jota on verrattu mm. Rod Stewartiin. Yhtye on myös erityisen vahva live-esiintyjä. Tunnetuimpia kappaleita ovat "Hey You", "7 O'Clock", "You Don't Love Me Anymore", C'mon" sekä "King of New York".


title: The Quireboys

text: Jonathan Gray (Spike) muutti Newcastlesta Lontooseen kun hän oli vain 17-vuotias. Spike tapasi kitaristi Guy Baileyn baarissa Spiken isosiskon kautta. Heistä tuli kämppiksiä, mutta musiikkia he alkoivat soittaa vasta vuotta myöhemmin coveroiden Chuck Berryn kappaleita.


title: The Quireboys

text: 1980-luvun puolessavälissä kaksikko päätti perustaa rock'n'roll-yhtyeen nimeltä The Choirboys (kuoropojat). Nimi oli otettu samannimisestä elokuvasta, mutta he vaihtoivat melko pian nimen Queerboysiksi. Kokoonpanoon liittyi myös basisti Nigel Mogg, kosketinsoittaja Chris Johnstone sekä rumpali Paul Hornby.


title: The Quireboys

text: The Queerboys alkoi rakentaa uraa esiintyen The Marquee Clubilla. Yhtyeen rumpali Paul Hornby kuitenkin lähti yhtyeestä perustaakseen Dogs D'Amourin, josta tuli myöhemmin Quireboysin ystäväyhtye. Hornbyn tilalle tuli Nick Connel (Coze). Vuonna 1987 yhtyeen kiistanalainen nimi (Queerboys, homopojat) alkoi haitata heidän uraansa ja aiheutti mm. keikkojen perumisia kun he kiersivät Andy McCoyn yhtyeen kanssa. Kun heidät otettiin Reading Festivaliin esiintymään sillä ehdolla että nimi vaihtuisi, he muuttivat sen The Quireboysiksi.


title: The Quireboys

text: He julkaisivat singlet Mayfair ja There She Goes Again Survival Recordsin kautta. Tässä vaiheessa yhtyeeseen liittyi komppikitaristiksi Ginger, joka teki ensiesiintymisensä yhtyeen riveissä Hammersmith Odeonissa, jossa yhtye lämmitteli Guns N' Rosesia. Vuoden 1989 lopussa yhtye julkaisi singlen 7 O'Clock, joka nousi Ison-Britannian singlelistalle.


title: The Quireboys

text: Yhtye pyysi Sharon Osbournea manageriksi ja yhtye kiinnitettiin EMIlle. Yhtye julkaisi debyyttialbuminsa A Bit of What You Fancy, josta tulikin yhtyeen menestynein albumi. Vuonna 1990 komppikitaristi Ginger erotettiin ja hän perusti The Wildheartsin. Ginger korvattiin ex-Cradle Snatchers -kitaristilla Guy Griffinilla. Nauhoituksissa rumpali Cozea tuurasi Ian Wallace, joka on soittanut mm. Bob Dylanin yhtyeessä.


title: The Quireboys

text: Albumi nousikin Ison-Britannian albumilistan sijalle 2 ja keräsi valtavasti hyviä arvosteluja, joissa yhtyettä verrattiin legendaarisiin brittirockyhtyeisiin sekä esiintyjiin, mm. Rod Stewartiin ja The Facesiin. Levyn äänimiehenä ja toisena tuottajana toimikin Stewartin kitaristi Jim Cregan.


title: The Quireboys

text: Levyn saaman suosion myötä yhtye kiersikin seuraavan vuoden taukoamatta. Yhtye soittikin Yhdysvalloissa mm. LA Gunsin, Soundgardenin, The Crampsin sekä Iggy Popin kanssa. He soittivat Isossa-Britanniassa muutamia isoja keikkoja. Laulaja Spiken kotikaupungissa Newcastlessa he soittivat Rolling Stonesin lämmittelijänä ja kaksi kuukautta tämän jälkeen Aerosmithin lämmittelijänä 72 000 ihmisen edessä Monsters of Rock -festivaaleilla. Kiertue päättyi Japanissa, missä yhtye soitti uudenvuoden aattona 50 000 ihmiselle Tokyo Domella. Kiertueesta julkaistiin livealbumi "Recorded Around The World".


title: The Quireboys

text: Löydettyään uuden rumpalin Rudy Richmanin, he alkoivat työstää toista albumiaan, Bitter Sweet & Twistediä. Albumi julkaistiin v. 1993, mutta Grungen tullessa muotiin, suosio ei ollut suurta. Jopa Axl Rose kysyi yhtyettä lämmittelijäksi Guns N' Rosesin Use Your Illusion Tourille, mutta he tunsivat että heidän musiikkinsa oli pois muodista ja he päättivät hajottaa yhtyeen.


title: The Quireboys

text: Yhtye perustettiin uudelleen soittamaan muutamia pieniä keikkoja 1990-luvun puolessavälissä, mutta varsinainen uusi kokoonpano tuli vasta 2002, jolloin yhtye julkaisi levyn "This Is Rock N' Roll". 2004 julkaistun Well Oiled albumin aikoihin yhtyeeseen liittyneen kitaristi Paul Guerinin myötä kokoonpano onkin pysynyt liki stabiilina. Nigel Moggin jäätyä sivuun seuraavan albumin, Homewreckers & Heartbreakers, aikoihin on Quireboysin bassossa nähty keikkamuusikkona useimmiten Nick Mailing. Myös aiemmin melko tiuhaan vaihtunut rumpalin paikka on viime vuosina ollut, keikkapohjalta myöskin, The Union yhtyeessäkin soittavan Dave McCluskeyn miehittämä. Quireboysin viimeisin albumi, Black Eyed Sons julkaistiin kesäkuussa 2014, ja se sisältää itse albumin lisäksi myös 2013 livetallenteet Sweden Rockista sekä Lontoon Islington Academysta.


title: Gulbuddin Hikmatyar

text: Gulbuddin Hikmatyar (), englanninkielissä lähteissä usein Hekmatyar, s. 1946, 1947 tai 1948, Imam Saheb, Kunduzin maakunta, Dasht Archin piirikunta, Afganistan) on afganistanilainen sotaherra. Hän oli pääministerinä 1993–1994 ja 1996 Afganistanin demokraattisen kansantasavallan kaatumisen jälkeen ja ennen talibanhallintoa. Myöhemmin hän on jatkanut taistelua yhdysvaltalaisjoukkoja vastaan.


title: Gulbuddin Hikmatyar

text: Hikmatyar on pataani Pohjois-Afganistanista, jossa pataanit ovat vähemmistö. Hän opiskeli sotilasakatemiassa ja vuodesta 1968 Kabulin yliopistossa insinööritieteitä, muttei ilmeisesti suorittanut mitään virallista tutkintoa. Hän ryhtyi sen sijaan ammattivallankumoukselliseksi ja liittyi kommunistien Afganistanin kansandemokraattisen puolueen Parcham-siipeen. Keskinäisissä välienselvittelyissä hänet tuomittiin 1972 maolaisen opiskelijatoverinsa surmasta. Hikmatyar istui kuitenkin vankilassa vain puolitoista vuotta ja pakeni Pakistaniin, jossa hän perusti oman Afganistanin islamilaisen puolueensa Hizb-i Islami-yi Afghanistan. Vuonna 1975 Hikmatyarin väitetään johtaneen Daounin vastaista kapinaa Panjshirissa.


title: Gulbuddin Hikmatyar

text: Afganistanin sodassa Gulbuddin Hikmatyar taisteli Neuvostoliiton miehitysjoukkoja vastaan. Pääasiassa hänen ja Abdul Rasul Sayyaffin joukkoihin kuuluivat vapaaehtoisina Afganistaniin saapuneet jihadistit. Yhdysvallat ja Saudi-Arabia tukivat kumpikin Afganistanin mujahideen-taistelijoita yli kolmella miljardilla dollarilla. Pääosa avusta kanavoitiin Pakistanin ISI-tiedustelupalvelun kautta.


title: Gulbuddin Hikmatyar

text: Neuvostoliiton vetäydyttyä Afganistanista sen valtaan nostama kommunistihallinto kukistui. Sotatila jatkui nyt käytännössä sisällissotana. Hikmatyar solmi rauhan Ahmed Shah Massoudin kanssa, jonka mukaan hänestä tulisi pääministeri. Hikmatyar kuitenkin kieltäytyi tai sopimus ratkesi muuten. Hikmatyar kävi vuosina 1992–1995 tuhoisaa sotaa Burhanuddin Rabbanin hallitusta vastaan, etenkin pommittamalla Kabulia raketein. Massoudin joukot kuitenkin pitivät hänet poissa Kabulista.


title: Gulbuddin Hikmatyar

text: Hikmatyar tuli pääministeriksi 17. kesäkuuta 1993, jolloin koalitiohallitus vannoi virkavalan.


title: Gulbuddin Hikmatyar

text: Tammikuussa 1995 taliban eteni lähelle Kabulia ja puristi Hikmatyarin joukkojensa ja Islamilaisen emiraatin puolustusministeri Massoudin väliin. Helmikuussa Hikmatyar hylkäsi asemansa Charasyabissa ja jätti jälkeensä suuren varaston aseita, jotka taliban sai haltuunsa. Hikmatyar nimitettiin nimellisesti Rabbanin hallituksen pääministeriksi kesäkuussa 1996, vähän ennen kuin talibanjoukot ajoivat Rabbanin Kabulista, mutta Hikmatyar jatkoi taistelua Massoudia vastaan. Kesällä 2001 hänellä oli hyvin vähän joukkoja tai aseita. Pakistanin tuen loputtua hän joutui lähtemään maanpakoon Iraniin.


title: Gulbuddin Hikmatyar

text: 9. marraskuuta 2001 Hikmatyar kehotti talibania muodostamaan laajan liiton Yhdysvaltoja vastaan ja lupasi sille tukensa Teheranista käsin. Helmikuussa 2002 Hizb-i Islami-yin toimistot suljettiin Iranissa ja Hikmatyar karkotettiin maasta. CIA yritti tappaa hänet ohjuksilla lähellä Kabulia toukokuussa 2002, mutta epäonnistui. Hän on kehottanut taistelemaan Yhdysvaltain joukkoja vastaan Afganistanissa ja yrittänyt ilmeisesti päästä al-Qaidan jäseneksi.


title: Heikki Reivilä

text: Heikki Reivilä (s. 1955) on suomalainen kirjailija, runoilija, näytelmäkirjailija ja käsikirjoittaja.


title: Heikki Reivilä

text: Reivilän painettu tuotanto koostuu proosasta ja lyriikasta, jota hän vuodesta 1981 lähtien on julkaissut kaikkiaan neljän kirjan verran. Ensimmäinen runokirja "Rienaaja" (1981) toi Reivilälle J. H. Erkon palkinnon. Reivilä oli tuolloin vasta 26-vuotias. Reivilän muita runokirjoja ovat "Kadonneet muistiinpanot" (1983), "Itseään suurempi kivi" (1985) ja "Maa on tähtien taivas" (1989). Runoilijana Reivilää pidetään modernistina. Runojen lisäksi Reivilä on kirjoittanut myös novellikokoelmat "Yksinäinen ja alaston" (1996) ja "Minän paino" (2010). Hänen ensimmäinen romaaninsa "Toinen Runeberg" ilmestyi vuonna 2004 ja toinen romaani "Ryöstö" vuonna 2014.


title: Heikki Reivilä

text: Lyriikan ja proosan lisäksi Reivilältä on ilmestynyt myös näytelmiä ja kuunnelmia. Hän on toiminut Matti Ijäksen käsikirjoittajakumppanina tämän ohjaamissa elokuvissa "Pilkkuja ja pikkuhousuja" (1993), "Pieniä valheita" (1994), "Haaveiden kehä" (2002) ja "Puolin ja toisin" (2013). Tuloksena on ollut värikkäitä tyyppejä sekä nasevaa ja nerokasta dialogia.


title: Heikki Reivilä

text: Reivilä on opettanut luovaa kirjoittamista Pekkas-akatemiassa ja Kriittisessä korkeakoulussa. Hän asuu Lontoossa.


title: All of Us (yhtye)

text: All of Us on vuonna 2006 perustettu yhtye. Yhtye itse luokittelee tyylinsä melankoliseksi pop-rockiksi, johon on sekoitettu klassisen musiikin ja hiphopin elementtejä. Yhtye keikkailee Suomessa ja Saksassa.


title: All of Us (yhtye)

text: Yhtyeen tämänhetkiseen kokoonpanoon kuuluvat solistit Juulia Vuojala ja Jan Quilitzsch sekä sellisti Jarkko Lanonen. Yhtyeen ns. "keikka-kokoonpanoon" kuuluu myös toinen sellisti sekä satunnaisesti vierailevat kuorot, solistit ja orkesterit.


title: All of Us (yhtye)

text: All of Us:n ensimmäinen single "A Kingdom for Me" julkaistiin maaliskuussa 2007 ja debyyttialbumi "So Far So Good" saman vuoden toukokuussa. Pitkäsoitolla vierailevat mm. Samu Haber (kappaleessa "White Rider") ja Mikko Leppilampi ("Still waters are Deep", "My home/My own/Something Beautiful", "One Star", "Chaos In My Bed", "Dive!" ), Killville-yhtyeestä tuttu Ville Parkkonen ("If I Had a Child") sekä Suomen vanhimpiin aikuiskuoroihin lukeutuva Chorus Sanctae Ceciliae ("Let Freedom Ring"). Musiikkivideoita edellä mainittujen lisäksi yhtyeen kanssa ovat olleet tekemässä Iina Kuustonen sekä Amira Khalifa.


title: All of Us (yhtye)

text: EP "White Rider / Black Rider" julkaistiin rajoitettuna painoksena marraskuussa 2007 ja se on levityksessä vain Internetin välityksellä.


title: Jalasjärven seurakunta

text: Jalasjärven seurakunta () on nykyisin Kurikan seurakuntaan kuuluva kappeliseurakunta, joka kuuluu Suomen evankelis-luterilaisen kirkon Lapuan hiippakunnan Etelä-Pohjanmaan rovastikuntaan. Seurakunnan jäsenmäärä vuoden 2013 alussa oli 7518 henkeä. Lukuun ei sisälly seurakunnan poissaolevassa väestössä olevat (l. ulkomailla oleskelevat) henkilöt.


title: Jalasjärven seurakunta

text:
Jalasjärven seurakunnan historia alkaa vuodesta 1689, jolloin Ilmajoen seurakunta perusti alueelle oman rukoushuonekunnan. Oman kirkon jalasjärveläiset saivat viimeistään vuonna 1725, luultavasti jo aikaisemmin. Vuonna 1728 Ilmajoen pitäjänapulainen määrättiin asumaan Jalasjärvelle ja kaksi vuotta tästä Jalasjärvestä muodostettiin Ilmajoen kappeliseurakunta.
Vuonna 1793 jalasjärveläiset anoivat tuomiokapitulilta seurakunnalle itsenäistä asemaa, mutta kapitulissa ei ajatukselle lämmetty. Toinen vastaava anomus tehtiin vuonna 1858 ja se sai lopulta kapitulin hyväksynnän vuonna 1882. Ensimmäinen oma kirkkoherra astui virkaansa vuonna 1894 sinetöiden lopullisesti seurakunnan itsenäistymisen Ilmajoesta.
Vuonna 1912 Jalasjärven Koskuen kylälle perustettiin oma rukoushunekunta. Seurakunta lunasti kiinteistön vuonna 1934 ja rukoushuone muuttui siten Koskuen kyläkirkoksi. Jalasjärvi sai kolmannen pappinsa vuonna 1941 ja hänet määrättiin Koskuen kyläkirkon papiksi.


title: Jalasjärven seurakunta

text: Jalasjärven seurakunta yhdistyi Kurikan seurakuntaan vuoden 2016 alussa tapahtuneen kuntaliitoksen myötä.


title: Mohammad Najibullah

text: Mohammad Najibullah (6. elokuuta 1947 – 27. syyskuuta 1996) oli kommunistisen Afganistanin demokraattisen tasavallan neljäs ja viimeinen presidentti vuosina 1987–1992.


title: Mohammad Najibullah

text: Najibullah liittyi vuonna 1965 Afganistanin kansandemokraattisen puolueen (PDPA) Parcham-siipeen. Hän valmistui lääketieteen tohtoriksi Kabulin yliopistosta vuonna 1975. Vuonna 1977 hänestä tuli puolueen keskuskomitean jäsen. PDPA:n noustessa valtaan 1978 Najibullah oli vallankumouskomitean jäsen. Puolueen maolainen Khalq-siipi (massat) sai kuitenkin johtoaseman neuvostomieliseen Parcham (lippu) -siipeen nähden. Najibullah lähetettiin lähettilääksi Iraniin ja erotettiin hallituksesta, minkä jälkeen hän lähti maanpakoon.


title: Mohammad Najibullah

text: Hän palasi Afganistaniin 1979 neuvostojoukkojen saavuttua maahan. Najibullah nimettiin salaisen poliisin KHAD:n johtoon. Vuonna 1981 hänestä tuli politbyroon täysjäsen. Neuvostoliiton painostuksen myötä Babrak Karmal erosi 1986 pääsihteerin asemasta ja Najibullah seurasi häntä. Karmal jäi vähäksi aikaa presidentiksi.


title: Mohammad Najibullah

text: Najibullah sääti uuden perustuslain, jossa sallittiin monipuoluejärjestelmä, ilmaisuvapaus ja islamilainen oikeusjärjestys. Presidentti sai kuitenkin laajat valtaoikeudet komentaa asevoimia ja poliisia. Najibullah neuvotteli myös neuvostoarmeijan vetäytymisen, josta ilmoitettiin 20. heinäkuuta 1987. Najibullah yritti neuvotella kapinallisten kanssa ja varautui muuttamaan Afganistanin suurvaltablokkeihin sitoutumattomaksi islamilaiseksi valtioksi. Hän piti puheen 7. kesäkuuta 1988 YK:n yleiskokoukselle rauhan saamisesta Afganistaniin.


title: Mohammad Najibullah

text: Kun neuvostojoukot olivat jättäneet maan, Najibullah julisti sen hätätilaan ja erotti muut kuin kommunistit hallituksesta. Neuvostoliitto jatkoi hallituksen tukemista aseilla ja polttoaineella. Kabul pystyi puolustautumaan vielä hajanaisia mujahideen-taistelijoita vastaan ylivoimaisella aseistuksellaan. Maaliskuussa 1990 puolustusministeri Shahnawaz Tanai yritti kuitenkin vallankaappausta Gulbuddin Hekmatyarin tuella.


title: Mohammad Najibullah

text: Najibullah yritti neuvotella YK:n välityksellä rauhasta Ahmad Shah Masoudin kanssa, mutta sopimuksen kaaduttua ilmoitti halustaan luopua vallasta väliaikaishallituksen eduksi. Hän ilmoitti myös kaksikamarisen parlamentin perustamisesta ja "vapaiden ja demokraattisten" vaalien järjestämisestä.


title: Mohammad Najibullah

text: Talvella 1992 Kabul oli ilman polttoainetta ja ruokaa. Kenraali Abdul Rashid Dostumin kapina pohjoisessa alkuvuodesta 1992 heikensi merkittävästi hallituksen asemaa. Najibullah ilmoitti maaliskuussa eroavansa ja 16. huhtikuuta puolue pakotti hänet eroon Bagramin lentokentän ja Charikarin kaupungin menetyksen jälkeen. Mujahideenjoukot valtasivat Kabulin ja Najibullah haki turvapaikkaa YK:n edustustosta josta käsin hän yritti neuvotella itselleen pakomatkaa Intiaan joka oli ollut Najibullahin hallinnon tukija. Valtaan nousseen Burhanuddin Rabbanin hallitus asetti hänet kotiarestiin, muttei pidättänyt häntä.


title: Mohammad Najibullah

text: Talibanit valtasivat Kabulin 1996, jolloin Najibullah raahattiin esille Y:n tarjoamasta turvapaikasta ja ammuttiin, jonka jälkeen hänen ruumiinsa hirtettiin näkyvästi. Hänen ruumiinsa viereen hirtettiin hänen veljensä Shahpur Ahmadzi.


title: Vuoden 1865 kunnallisasetus

text: Vuoden 1865 kunnallisasetus eli Keisarillisen Majesteetin Armollinen Asetus kunnallishallituksesta maalla (AsK 4/1865) määräsi, että Suomessa maaseudun kirkkopitäjien vastuulla olleet maalliset asiat siirrettiin maalaiskuntien tehtäväksi ja hengelliset asiat luterilaisten seurakuntien vastuulle. Kirkolle jäi maallisista tehtävistä väestökirjanpito ja se sai pitää koko omaisuutensa. Ruotsissa astui voimaan samanlaiset kunnallislait pari vuotta aiemmin, vuonna 1863.


title: Vuoden 1865 kunnallisasetus

text: Kunnallishallintoon siirtymisessä oli kolmen ja enimmillään kymmenen vuoden määräaika, joka päättyi vuonna 1875. Säädös tuli voimaan 6. helmikuuta 1865, ja sen kumosi Keisarillisen Majesteetin Armollinen Asetus maalaiskuntain kunnallishallinnosta, joka tuli voimaan vuoden 1899 alussa.


title: Vuoden 1865 kunnallisasetus

text: Uudistuksen tarkoituksena oli siirtää valtion tehtäviä portaittain hierarkkisesti alaspäin. Keisari oli siirtänyt valtaa itseltään Suomen senaatille ja tämän seurauksena valtion tehtävät alkoivat lisääntyä, jonka takia oli tarkoituksenmukaista siirtää tehtäviä paikallisemmalle tasolle.


title: Vuoden 1865 kunnallisasetus

text: Kaupungeissa maallinen hallinto oli kuulunut jo vuosisatoja porvarissäädyn raadille. Niissä oli kuitenkin kirkko perinteisesti vastannut koulutoimesta ja köyhäinhoidosta. Vuonna 1873 säädetyssä asetuksessa nämä tehtävät siirrettiin kaupungille.


title: Vuoden 1865 kunnallisasetus

text: Asetuksessa päättäväksi elimeksi säädettiin kuntakokous, jossa äänioikeutta ei ollut palkollisilla, vaimoilla eikä veroa maksamattomilla. Kuntakokous oli pidettävä vähintään kolme kertaa vuodessa, sen oli toimeenpanoa ja hallintoa varten valittava seitsemän henkinen kunnallislautakunta.


title: Vuoden 1865 kunnallisasetus

text: Asetus mahdollisti myös kunnanvaltuuston perustamisen, mutta siihen edellytettiin puolta äänestysalueen äänimäärästä, joista ⅔ tuli kannattaa sen perustamista. Valtuustoja perustettiin vain muutamia 1800-luvulla. Kunnanvaltuustossa varakkaimmilla oli suurin vaikutusvalta, koska jokainen veroäyri antoi yhden äänen, kuitenkin siten ettei kenellekään voinut olla kuudesosaa suurempaa äänimäärää läsnä olevista.


title: Vuoden 1865 kunnallisasetus

text: Ihmisten oli aluksi vaikea erottaa seurakuntaa ja kuntaa toisistaan koska niiden alue oli usein sama.


title: Vuoden 1865 kunnallisasetus

text: Kunnan ensimmäisiä virkamiehiä olivat "ryöstövoudit" eli ulosottomies ja sairaanhoitoa varten asetetut kaitsijamiehet.


title: Vuoden 1865 kunnallisasetus

text: Kunnallisuudistus aiheutti paikoitellen vastustusta uuden rakenteen aiheuttaman taloudellisen rasitteen takia.


title: Vuoden 1865 kunnallisasetus

text: Lautakunnissa papiston edustus jäi vähäiseksi, mutta torppareita suosittiin, jotta nämä saataisiin suosiollisemmiksi kasvavalle veronmaksulle kunnalle.


title: Vuoden 1865 kunnallisasetus

text: Kokous- ja yöpymispaikoiksi alettiin rakentaa kunnantaloja ja tupia.


title: Ahmon koulu

text: Ahmon koulu (ennen: Siilinjärven yläaste) on perusopetusta vuosiluokilla 7–9 antava koulu Ahmon asuinalueella Siilinjärven keskustan tuntumassa. Koulussa opiskelee vuosittain noin 600 yläkoululaista. Samassa rakennuskompleksissa sijaitsee myös Siilinjärven lukio. Ahmon koulu on yksi kahdesta Siilinjärven yläkouluista. Toinen yläkoulu, Suininlahden koulu, sijaitsee Toivalassa.


title: Ahmon koulu

text: Koulun juuret ovat melko kaukana nykyiseltä paikaltaan. Koulun alkuperä löytyy Karjalasta Laatokan koillisrannalta, Salmin pitäjästä. Sodan seurauksena Salmin keskikoulu siirtyi Siilinjärvelle vuonna 1944. Myöhempinä vuosina koulu tunnettiin nimillä Siilinjärven keskikoulu sekä Siilinjärven yhteislyseo.


title: So Far So Good

text: So Far So Good on poprock-yhtye All of Usin esikoisalbumi. Se julkaistiin vuonna 2007 levymerkillä Break a Leg.


title: So Far So Good

text: Albumi ylsi Suomen virallisen listan sijalle 36.


title: Leo Viirret

text: Leo Viirret on suomalainen käsikirjoittaja.


title: Leo Viirret

text: Viirret on ollut käsikirjoittamassa useita TV-elokuvia, kuten Matti Ijäksen Jari Tervo-filmatisointia "Tuulikaappimaa" (2003) sekä sellaisia TV-sarjoja kuin "Itse valtiaat", Sairaskertomuksia, Virta, Pasila 2.5: The Spinn off, Putous ja YleLeaks . Viirret on ansioitunut myös erinäisten lyhytelokuvien kirjoittajana. Hänen käsialaansa ovat muun muassa Joona Tenan elokuvan "Kulkurin taivas" (1998) ja Maarit Lallin elokuvan "Kovat miehet" (1999) käsikirjoitus. Jälkimmäinen on mustan humoristinen tarina maalaisisännästä ja tämän aikamiespojasta. Viirret on tehnyt yhteistyötä ohjaaja Kari Juusosen kanssa, jonka ohjaamien animaatiolyhytelokuvien "Pizza Passionata" ja "Syntymäpäivä" käsikirjoitukset hän on tehnyt yhdessä Juusosen kanssa. Viirret laati käsikirjoituksen Olli Saarelan ohjaamaan Harjunpää ja Pahan Pappi -elokuvaan.


title: Leo Viirret

text: Viirret on toiminut lisäkdi dramaturgina, esimerkiksi Antti-Jussi Annilan elokuvassa "Jadesoturi" (2006).


title: Leo Viirret

text: Vuonna 2004 Viirret voitti Venla-palkinnon yhdessä Jari Tervon kanssa elokuvan Tuulikappimaa käsikirjoituksesta.


title: Piratförlaget

text: Piratförlaget on ruotsalainen kirjankustantamo, joka on perustettu 1999. Kustantamo julkaisee Ruotsin luetuimpien kirjailijoiden teoksia. Julkaisuohjelma on suppea ja koostuu vuosittain noin viidestätoista kirjasta, joita myydään suurina painoksina Ruotsin oloihin nähden. Kustannusyhtiö tunnetaan siitä, että se maksaa kirjailijoilleen hyvin mutta myös siitä, että se julkaisee vain varmoja menestyksiä, mistä sitä on arvosteltu.


title: Piratförlaget

text: Kustannusyhtiön johtaja on Ann-Marie Skarp joka omistaa yrityksen yhdessä Liza Marklundin ja Jan Guilloun kanssa.


title: Piratförlaget

text: Kirjailijoita:


title: Äärimmäiset sääilmiöt

text: Äärimmäiset sääilmiöt ovat poikkeuksellisia tai kausittaisia, voimakkaita sääilmiöitä, joilla on mittavia vaikutuksia ihmiselämälle, ympäristölle ja eliöstölle. Äärimmäisiä sääilmiöitä ovat muun muassa trooppiset hirmumyrskyt, syklonit, tornadot, tulvat, kuivuuskaudet, voimakkaat pitkäkestoiset kylmyys ja lämpöaallot. Myös lumisateet ja ukkosmyrskyt voivat riittävän rajuina olla äärimmäisiä sääilmiöitä.


title: Äärimmäiset sääilmiöt

text: Äärimmäisten sääilmiöiden odotetaan lisääntyvän ja voimistuvan ja niiden keston odotetaan pitenevän ilmaston lämpenemisen johdosta.


title: Pasi Hyvärinen

text: Pasi Hyvärinen (s. 22. marraskuuta 1987 Varkaus) on suomalainen lentopalloilija, joka pelaa lentopallon Mestaruusliigassa Vantaa Ducksin riveissä. Hyvärisen tapahtumarikas lentopalloilijan ura sisältää muun muassa lajivaihdon sulkapalloon, useita lopettamispäätöksiä ja pelaamista alemmilla sarjatasoilla kuuluen samanaikaisesti Suomen lentopallomaajoukkueeseen.


title: Pasi Hyvärinen

text: Hyvärinen on pelannut lähes sata A-maaottelua ja edustanut kahdesti Suomea EM-lopputurnauksessa vuosina 2011 ja 2015. Menestyksestään huolimatta hän päätti huippu-urheilijan uransa ensimmäisen kerran yllättäen vuonna 2011 Ranskan Pro A-liigassa vietetyn kauden jälkeen ja alkoi keskittyä tiiviimmin Jyväskylän yliopiston liikuntatieteellisessä tiedekunnassa meneillään olleisiin opiskeluihinsa.


title: Pasi Hyvärinen

text: Muutama vuosi myöhemmin Hyvärinen palasi takaisin huippu-urheilun pariin ja esiintyi kaudella 2013–2014 ottelukohtaisella sopimuksella Saimaa Volleyn riveissä Mestaruusliigassa. Kaudeksi 2014–2015 hän siirtyi Kokkolan Tiikereihin, jossa hän voitti uransa ensimmäisen Suomen mestaruuden ja Suomen Cupin. Kauden 2015–2016 Hyvärinen ilmoitti pelaavansa lentopallon 2-sarjassa Liikunnan Riemussa, joka on Jyväskylän yliopiston liikunnanopiskelijoiden perustama yleisseura. Riemu nousi kauden päätteeksi 1-sarjaan. Kaudella 2016–2017 Hyvärinen ei pelannut ylemmillä sarjatasoilla vaan keskittyi työntekoon liikunnanopettajana.


title: Pasi Hyvärinen

text: Joulukuussa 2017 Vantaa Ducks tiedotti tehneensä Hyvärisen kanssa loppukauden 2017–2018 kattavan sopimuksen. Hyvärinen opettaa liikuntaa ja terveystietoa Herykissä (Herttoniemen Yhteiskoulussa).


title: Pasi Hyvärinen

text: Hyvärinen aloitti lentopallon hyvin nuorena syntymäkaupungissaan Varkaudessa. Siellä hän pelasi juniorivuotensa ja edusti Pieksämäen Tsemppiä menestyksellisesti juniorisarjoissa. Peruskoulun jälkeen Hyvärinen lähti opiskelemaan maan parhaiden poikajunioreiden kanssa Kuortaneen Urheilulukioon, jossa hän viihtyi vuoden verran. Kuortaneen Urheilulukiosta Hyvärinen siirtyi SM-liigaan pelaamaan kotikaupunkinsa Keski-Savon Paterin riveihin kaudeksi 2005–2006.


title: Pasi Hyvärinen

text: Paterissa Hyvärinen esiintyi aina vuoteen 2007 asti kunnes joukkue putosi SM-liigasta 1-sarjaan. Tämän jälkeen jo huippupelaajaksi noussut Hyvärinen teki sopimuksen Muuramen Lentopallon kanssa. MuurLe eteni kaudella 2007–2008 SM-liigan pudotuspeleihin mutta putosi puolivälierissä.


title: Pasi Hyvärinen

text: Hyvärinen jatkoi Muuramessa uraansa myös kaudella 2008–2009 vuoden pituisella jatkosopimuksella. Uuden pistelaskujärjestelmän vuoksi joukkue putosi liigakarsintaan vaikka olikin kerännyt yhtä paljon voittoja kuin karsintaviivan yläpuolella olleet joukkueet. Hyvärinen palkittiin kauden päätteeksi SM-liigan parhaana liberona.


title: Pasi Hyvärinen

text: Kauden 2009–2010 Hyvärinen aloitti verkkaisesti. Ykkössarjassa pelaavan KyKy-Betsetin riveissä hän pelasi ensiksi ottelukohtaisella sopimuksella yhden pelin, jonka jälkeen hän pääsi yhteisymmärrykseen Muuramen Lentopallon kanssa loppukauden kattavasta sopimuksesta.